
Predgovor* 


Jedva je prošlo mjesec dana otkako meje gospodin David Orlović, predsjednik 
Vijeća srpske nacionalne manjine grada Zagreba, zamolio da povodom 150. godišnjice 
rođenja austro-ugarskog feldmaršala Svetozara Borojevića - rođena u Umetićima, na 
Baniji, 13. decembra 1856. godine i preminulog u Celovcu, 23. maja 1920. godine - 
održim prigodno predavanje u Zagrebu, u dvorani Biblioteke SKD "Prosvjeta", u 
Preradovićevoj 18 te da Vijeću unaprijed predam rukopis predavanja jer bi ga ono htjelo 
štampati u obliku knjižice. Iako mi ponuda terminski, zbog mnoštva drugih, ranije preu¬ 
zetih poslova, uopće nije odgovarala, prihvatio sam je kao izazov i kao svojevrsni 
moralni imperativ. 

Svetozar Borojević - u to sam osobno duboko uvjeren -jedno je od onih imena 
bez kojih je u biti nemoguće pisati iole ozbiljniju srpsku i hrvatsku povjesnicu 20. stolje¬ 
ća, a kada je riječ o Prvom svjetskom ratu, isto to vrijedi i za povjesnicu Austro-Ugarske 
Monarhije. Na ovom mjestu ću nastojati iscrpnije obrazložiti svoje mišljenje zašto je 
tome tako. Nemoguće je ne suglasiti se s Ernestom Bauerom, piscem jedine popularne 
monografije o Svetozaru Borojeviću, daje Feldmaršal poslije 1918. godine u Jugoslaviji 
svjesno zaboravljen. 1 

U novije vrijeme najviše mu se bio odužio Hrvatski biografski leksikon. 2 Nije ga 
previdio ni zavičajni Petrinjski biografski leksikon Ivice Goleca. 3 (Golec je istakao i daje 
Borojević petrinjski "začasni građanin".) 

Međutim, kapitalna historiografska djela i sa srpske i s hrvatske strane još 
uvijek o njemu šute. Primjerice, monumentalna / storija srpskog naroda Srpske književne 
zadruge u šest knjiga, odnosno, u deset svezaka uopće ne spominje ime Svetozara 
Borojevića, ali ga poimenično ne spominje ni mnogo recentnija Hrvatska moderna povi¬ 
jest Dušana Bilandžića (Golden marketing. Zagreb, 1999.) 4 Sve do ovih dana ništa se u 
tome nije izmijenilo. 


1 Bauer, Ernest. Der Lowe vom Isonzo. Feldmarschall Svetozar Boroević de Bojna. Verlag Styria. Graz-Wien-Koln, 1985., 
str. 7. Knjiga je zanimljivo pisana, očigledno na temelju brojnih arhivalija i iskaza svjedoka, na žalost, bez bilježaka i, mjestimično, 
nacionalnopolitički tendenciozna. Knjiga sadržava i djelomične podatke o arhivskim i muzejskim ustanovama u Austriji u kojima su 
pohranjeni arhivski izvori u vezi sa Svetozarom Borojevićem. Međutim, ipak ne bi imalo smisla generalizirati prije nego što se podr¬ 
obnije ispita raspoloživa bibliografija. O Feldmaršalu i to kao vojskovođi iscrpno piše Petar Tomac u profesionalnoj studiji (Prvi 
svetski rat 1914 - 1918. Vojnoizdavački zavod. Beograd, 1973.) - Najnoviji rad, velikim dijelom s Borojevićem u vezi, objavljenje u 
Sloveniji: Simčič. Miro. 888 dana bojev na Soški fronti. Založba Orbis, 2006. 

2 Vidjeti: Hrvatski biografski leksikon 2 Bj - C. Jugoslavenski leksikografski zavod "Miroslav Krleža". Zagreb, 1989., str. 
168-169. Članakje napisao urednik u Zavodu Zdenko Šenoa. Najveći dio bibliografskih jedinica na temelju kojih je napisan ovaj rad 
pohranjen je u Bibliografiji Leksikografskog zavoda „Miroslav Krleža" u Zagrebu. Najljepše se zahvaljujem Zavodu na mogućnosti 
korištenja obavijesti iz ove Bibliografije. 

3 Golec, Ivica. Petrinjski biografski leksikon. Matica hrvatska Petrinja. Petrinja, 1999. 

4 Danas mije osobna profesionalna zadovoljština da sam Svetozara Borojevića uvrstio u svoju knjigu Srbi u Hrvatskoj 
od 15. stoljeća do naših dana (Vjesnik. Zagreb, 1991.). Vidjeti str. 118 i 119. O njemu sam pisao i u Krležijani (glavni urednik Velimir 
Visković). Vidjeti: Sv. 1/A-Lj. Leksikografski zavod "Miroslav Krleža". Zagreb, 1993., str. 75 ("BOROJEVIĆ, Svetozar"). 


Ipak, ostaje otvoreno pitanje zašto danas komemorirati godišnjice Svetozara 
Borojevića, odnosno, zašto to, eventualno, ni dalje ne bi trebalo raditi. Nadam se da će 
ovaj moj rad, koji je svjesno pisan tako da otvori i istraživački "zaoštri" što je moguće više 
pitanja u vezi s feldmaršalom Svetozarom Borojevićem i njegovim dobom barem kao 
poticaj ispuniti svoju zadaću. Hrvatska i srpska historiografija, isto kao i austrijska i 
mađarska, duguju mu serioznu monografijsku obradu, a kulturna javnost ljudsku 
rehabilitaciju i, nadasve, izlazak iz povijesnog zaborava. 

* Ilustracije i karte su preuzete iz sljedećih izdanja: Bauer, Emest. Der Lowe vom Isonzo. 
Feldmarschall Svetozar Boroević de Bojna. Verlag Styria. Graz-VVien-KoIn, 1985.; Gilbert, 
Martin. First VVorld war Atlas. VVeidenfeld and Nicolson. London, 1970; Pavičić, Slavko. 
Prvi svjetski rat: 1914.-1918: sv. 1: Jugozapadno (talijansko) ratište u prvom svjetskom 
ratu. Zagreb, 1944; Pojić, Milan. Vojskovođa Svetozar Boroević1856-1920. Zagreb, 2006. 


1.00. Zašto komemorirati godišnjicu rođenja Svetozara 
Borojevića? 


Kada je riječ o srpskim i hrvatskim vojnokrajiškim tradicijama u habsburškom 
podaništvu, brojni su zapovjednici hrvatskog i srpskog porijekla koji su u moderno doba 
- neovisno o svome habsburškom lojalizmu - uvršteni u jedan ili drugi ili čak oba 
nacionalna "Panteona". Od Nikole Jurišića i Pavla Bakića u 16. stoljeću do Josipa Jelačića i 
Stefana Šupljikca u 19. stoljeću riječ je o osobama čije hrvatsko i srpsko porijeklo nije bilo 
upitno, ali i osobama čija je habsburška lojalnost bila ništa manje upitna pa ih se ipak da- 



Borojević na Sočanskom ratištu (Bauer 1985.) 


nas i u jednoj i u drugoj nacionalnoj historiografiji i kulturi vrednuje kao nezaobilazne u 
bilo kakvu ambicioznijem pokušaju interpretiranja novovjekovne nacionalne baštine. 

Zašto tome nije tako i u slučaju feldmaršala Svetozara Borojevića sve do 
najnovijih vremena? To je čovjek koji je u Prvom svjetskom ratu imao nemjerljive zasluge 
u obrani sočanske fronte u austro-ugarsko -talijanskom ratu, fronte koja je potencijalno 
ugrožavala sam Beč. Uspješnom obranom na tome ratištu fronte Borojević je de facto 
obesmislio talijanski iredentizam na istočnoj obali Jadranskog mora. Uspjeh je bio tim 







veći jer su talijanske aspiracije bile međunarodno legitimirane odredbama tajnoga 
"Londonskog pakta" od 26. aprila 1915. godine? 5 Pitanja je moguće i dalje umnožavati. 
Zašto odnos prema Svetozaru Borojeviću nije drukčiji, budući daje riječ o čovjeku koji je 
u habsburšku vojnu službu ušao kao dijete iz niže oficirske vojnokrajiške obitelji, a 
postao je austro-ugarski feldmaršal, jedini među Hrvatima i Srbima koji je takvu 
imperijalnu promociju ikada doživio i to upravo zbog zasluga na sočanskom ratištu, 
izravno ili neizravno važnih za sve Južne Slavene? 



Generalpukovnik pl. Borojević obilazi borbene jedinice (Bauer 1985.) 


Odgovori na ova pitanja su sve prije nego jednostavni. Ako bismo htjeli 
pokušati odgovoriti jednom rečenicom, mogli bismo kazati daje tome tako zato što se 
povijesno "prekasno" rodio. Da se "ranije" rodio, kao habsburški lojalista ne bi se bio 
našao u procijepu između dinastičkog lojalizma i nacionalnih aspiracija, bilo srpskih, bilo 
hrvatskih, bilo "supranacionalnih" jugoslavenskih. Taj je procijep za njega osobno kao 
vojskovođu bio fatalan jeseni 1918. godine. Za njega osobno kao čovjeka bio je fatalan i 
egzistencijalno, sve do srčanog udara u noći od 23. na 24. novembra 1920. godine. 
Svetozar Borojevićje bio spreman ginuti za Habsburšku Monarhiju i u vrijema kada je car 

• 


5 Ferro, Mare. The GreatVVar 1914-1918. Routledge. London-NewYork, 2002, str. 76,110,166. 







i kralj Karlo Habsburški od nje bio digao ruke. Takva Borojevićeva situacija u kasnu jesen 
1918. godine nužno izaziva asocijacije. 

Kada je 1797. godine nestajala Mletačka Republika, njezini dalmatinski/mor- 
lački vojnici, Hrvati i Srbi, bili su među zadnjima koji su za nju htjeli ginuti, čak i u 
trenucima kad je u Veneciji rijetko tko bio voljan išta učiniti za njezinu budućnost. Kada je 
u novembru 1918. godine nestajala Habsburška Monarhija, a u Zagrebu već bila pro¬ 
glašena Država SHS, feldmaršal Svetozar Borojević je predlagao caru Karlu da mu do- 



Rasprava o stanju na Sočanskom ratištu (Bauer 1985.) 

zvoli da se s jezgrom svoje Sočanske armije uputi na Beč i silom osigura opstanak 
Monarhije. 6 

Na kraju 20. stoljeća, poslije svega što se poslije 1918. godine zbilo, odnos 
vojnokrajiških potomaka prema Svetozaru Borojeviću, napose onih koji su bili manje ili 
više utjecajni akteri sistema koji se 1991. godine također raspao, nije mogao biti 
"idiličan". 7 


6 "Der geplante Marsch auf Wien", u: Bauer, Ernest. Nav. dj., str. 126-127. 

7 Budući da ovaj članak nastaje na poticaj Vijeća srpske nacionalne manjine grada Zagreba, kritički ću propitati 
mišljenja i argumente nekolicine najutjecajnijih Srba u Hrvatskoj u 20. stoljeću, isto tako ratnika, ali, za razliku od Svetozara 
Borojevića, sazrelih u tradicijama dubinski različitima od njegovih. 


























Generalpukovnik JNA Pavle Jakšić bio je ratni komandant Sedme banijske 
divizije, načelnik Glavnog štaba NOV i POH i što je ovom prilikom najvažnije, načelnik 
Štaba IV. armije, t.j., one partizanske armije koja je sudjelovala u završnim bitkama na 
jugoslavensko-talijanskoj granici 1945. godine. Dakle, Pavle Jakšić je krajem Drugoga 
svjetskog rata ratovao u istim onim krajevima u kojima je trideset godina ranije i 
feldmaršal Svetozar Borojević branio granice Austro-Ugarske Monarhije, odnosno, 
slovenske i hrvatske, u konačnici južnoslavenske etničke granice. 8 Objavljujući svoje 
memoare Nad uspomenama 1990. godine, nakon što je već godinama ranije bio 
radikalno doveo u pitanje svoja - uvjetno rečeno - titoistička uvjerenja, Pavle Jakšić se 
javio istovremeno kao apologeta i kao radikalni kritičar habsburškoga vojnokrajiškog 
naslijeđa u povijesti Srba u Hrvatskoj: 

Vojnoratnički, od kmetskog demokratskiji, društveno-ekonomski krajiški poredak 
porodio je u krajiškoj sredini veoma visoku nacionalnu i individualnu svest o viteštvu, 
borbenosti i slobodi stalno na oružju oslonjenoj, a kod karijerista i duh vazalnog, 
najamničko-izbegličkog poltronstva, u narodu prokletog i osuđenog. 

Taj duh - i sujetom opterećen-skupo plaćen krvlju, doveo je- uz obavezno katoličenje- 
mnoge Krajišnike, Srbe, u redove bečko-habsburškog generaliteta, Banovca Svetozara 
Borojevića - "Fon Bojna" - i do čina feldmaršala i komandanta austrijskog fronta na Soči 
tokom prvog svetskog rata, a Svetozara Pribićevića iz banijskog sela Glavičani kod Dvora 
na Uni, nedaleko od sela Borojevića do uloge krupne političke ličnosti u Austro-Ugarskoj 
Monarhiji, u istoriji njenog zalaska i stvaranja zajedničke države Južnih Slovena - 
Jugoslavije. 9 

Za mene je povijest Vojne krajine u "dugom trajanju" ponajprije povijest 
civilizacijske marginalizacije i kulturne barbarizacije, onoga pučkog "(o)j, Krajino, krvava 
’aljino" te mi je s time u vezi nepojmljivo da bi se smisleno moglo raspravljati o 
"demokratičnosti" duboko ukorijenjenoj u batini, doslovno i metaforički. Shvaćajući 
naciju i nacionalnu svijest kao fenomene modernog društva i svijeta, teško da bih 
mogao razumjeti što se podrazumijeva pod "veoma visok(oj) nacionaln(oj) i 
individualn(oj) svest(i) o viteštvu, borbenosti i slobodi stalno na oružju oslonjenoj" itd., 

• 


8 Pavle Jakšić je na tome ratištu bio među onima koji su iznova trebali osvajati ono što je u prošlom svjetskom ratu 
vojnički bilo branjeno - pored ostalog, zahvaljujući ingenioznosti Svetozara Borojevića - sve do vremena raspada Austro-Ugarske 
Monarhije. Međutim, Pavle Jakšić, ali i velika većina banijskih partizana, borila se za zapadnom ratištu u vrijeme kada je njihov vlastiti 
zavičaj velikim dijelom praktično bio ostao bez vojne zaštite, potencijalno, a dijelom i stvarno izložen različitim neprijateljskim 
udarima. 


9 Jakšić, Pavle. Nad uspomenama. Rad. Beograd, 1990., I, 38. Vidjeti također II, 463-464: "Ovaj običaj prikrivanja i 
menjanja verskog, pravoslavnog i nacionalnog srpskog identiteta kao obavezan zakonski uslov za sticanje viših činova u austrijskoj 
katoličkoj carevini (Preradović, Borojević...), pojaviće se mnogo kasnije pod uticajem austrougarske, vatikanske, klerikalno-ustaške, 
kominternovske šovinističke antisrpske propagande u sklopu borbe protiv "srpskog hegemonizma" i za "nacionalnu ravnopravnost 
u Jugoslaviji" - i u jugoslovenskim komunističkim redovima posle Drezdenskog kongresa KPJ (1928) na kojem je Srbima, kao 
takvima, rasistički diskriminisanim od strane Staljinove Kominterne - bio statutarno onemogućen pristup na položaj generalnog 
sekretara Partije." (II, 463-464) Jakšić ovdje, očigledno i na žalost, ulazi u obrazac konstruiranja "katoličko-komunističke zavjere" 
protiv srpskog naroda, jednoga od onih mentalnih i praktičnopolitičkih instrumenata koji su u najnovijoj povijesti Srba imali fatalne 
učinke. 



odnosno, pod vojnokrajiškim "duhom", "kod karijerista i duh(a) vazalnog, najamničko- 
izbegličkog poltronstva, u narodu prokletog i osuđenog". 10 

Ne ulazim u raspravu o pitanju kako je povijesno uopće moguće da jedan te 
isti socijalni sistem - konkretno, vojnokrajiški - mentalno ima potpuno oprečne učinke. 
Pitam se koji je to i kakav individualni predeterminizam koji ljude čini "Obilićima" ili "Bra- 
nkovićima"? Da lije u "univerzumu" ljudskih iskustava kao što je vojnokrajiško u Hrvat¬ 
skoj u vremenskoj perspektivi od tri, četiri stoljeća uopće moguće takvo manihejsko 
polariziranje ljudskih "sudbina" a da se to ne pretvori u novo nasilje pred poviješću, a 
time i ne samo nad prošlošću već i nad budućnošću? 

U svega nekoliko usputnih redaka o Svetozaru Borojeviću napisao je Pavle 
Jakšić niz netačnosti, formuliranih na način koji isključuje mogućnost bilo kakve ute¬ 
meljene zapitanosti nad životom i djelom k. & k. feldmaršala Svetozara Borojevića kao 
"prokletnika" nad "prokletnicima", "Brankovića" nad "Brankovićima". 

Slavko Borojević i njegov brat Branko Borojević dva su prestižna imena u 
banijsko-kordunskoj partizanskoj tradiciji (možda i kakvi dalji srodnici Svetozara Bo¬ 
rojevića?). Slavko Borojević u knjizi svojih partizanskih zapisa, nastalih od 1942. do 1945. 
godine, Po selima i šumama Jugoslavije praktično nigdje, za razliku od Pavla Jakšića, ne 
spominje ranije zavičajne vojnokrajiške tradicije, a pogotovo ne samog Svetozara 
Borojevića. 11 Kao daje riječ o kolektivnoj i individualnoj baštini koja nije na bilo koji način 
mogla biti važna u ratnoj povijesnoj zbilji 1941.-1945. godine! S partizanskom 
tradicijom, prema mišljenju Slavka Borojevića u tim ratnim godinama, utemeljuje se novi 
početakzavičajne kao i svake druge povijesti u jugoslavenskoj zajednici naroda. 

Ujesen 1945. godine Slavko i Branko pišu zajednički iz Beograda u tom smislu 
pismo svojim suseljanima u Knezovljanima: 

(...) Čuvajte k'o zjenicu oka bratstvo ijedinstvo naših naroda, čuvajte svoju vlast u kojoj po 

prvi put učestvuju seljaci i radnici, a ne opć. bilježnici, žandari i sreski načelnici, volite i 

svoju Jug. armiju, zaštitnicu naših tekovina i nove demokratske države. (...) 12 

S tim pismom i završava njegova knjiga ratnih zapisa 1985. godine, kao da četrdeset 
godina kasnije nema razloga za bilo kakav post scriptum. Slavko Borojević je tada 

• 

10 U "Predgovoru" svoje monografije "Vojna Hrvatska: La Croatie militaire. Krajiško društvo u Francuskom Carstvu 
(1809-1813). Knjiga I.-II." (Školska knjiga - Stvarnost. Zagreb, 1988.) zapisao sam riječi koje i danas potpisujem bez izmjene, zastu¬ 
pajući pristup potpuno oprečan od, primjerice, Jakšićeva: "Od tih dana u 1971. godini povijest Vojne krajine doživljavam kao povijest 
sistema represivnog obeščovječenja, kao povijest uzaludnog žrtvovanja, kao povijest služništva, laži i mržnje, ali i u kontrapunktu 
kao povijest traganja za smislom ljudskog života, otpora uvjerenju da "More zala ov'je svet!" (Sava Mrkalj). Možda je najvažnije daje 
od tada doživljavam kao povijest bilo koje druge ljudske zajednice, a to znači s legitimnim pravom da bude istražena, objašnjena i 
razumljena kao i bilo koja druga, nasuprot tada i sada još uvijek raširenu uvjerenju daje povijest krajiškog "barbarstva" contradictio 
in adjecto. Groteskno, čak i mazohistički je tražiti u njoj sistem vrhunaravnih rasnih vrlina ili obnavljati u njoj kolonijalne mentalitete u 
stilu mita o «antemurale christianitatis».» (Nav. dj., I., 6) 

11 Borojević, Slavko. Po selima i šumama Jugoslavije. Spektar. Zagreb, 1985. Vidjeti: Prilog I.! 

12 Nav. dj., str. 305-306. Vidjeti "BOROJEVIĆ, Slavko, agronom,...", članak u Hrvatskom biografskom leksikonu2Bj-C, str. 
168.: "(...) Baveći se od 1964. genetičkim istraživanjima i oplemenjivanjem pšenice, uspio je zajedno sa suradnicima dobiti 29 
visokorodnih sorti ozime i jare pšenice (...), poznatih u Jugoslaviji i inozemstvu. (...)." O njegovim uvjerenjima u kasnim 1980-im 
godinama vidjeti intervju: Andrić, Lj. Čovjeku se ne piše dobro. Vjesnik, 48(1988) 17. IX. Prilog, str. 4. 


očigledno bio mišljenja, tiskajući svoje ratne spise, da treba podsjetiti i sebe i druge na to 
što je tko bio od 1941. do 1945. godine i što je tko tada mislio i radio. U tome iskustvu, 
ukorijenjenu u uvjerenju o NOB-u i socijalističkoj revoluciji kao novom početku povijesti 
i materijalizaciji kreativnog potencijala komunističke utopije za Svetozara Borojevića 
nije bilo mjesta. 

Neovisno o motivacijama - kada je riječ o Ijevičarskom ahistorizmu u 20. sto¬ 
ljeću - koje su u jednog Slavka Borojevića i nekog moćnog komunističkog aparatčika 
sigurno bile različite, uvjerenje daje bilo gdje u povijesti ljudskog društva moguća "nulta 
točka" (njemački možda bolje rečeno "Stunde Nuli") iza koje će slijediti u razumu 
utemeljeno razvojno usmjerenje prema nekom "metahistorijskom" cilju, jedno je od 
izvorišta katastrofa u 20. stoljeću. (Da ne bi bilo nesporazuma, slične pa i mnogo gore 
učinke imao je i desničarski ahistorizam u 20. stoljeću.) 13 

Među partizanskim ratnicima, Srbima Banovcima i Kordunašima, koji imaju što 
reći o Svetozaru Borojeviću, najviše pozornosti bih ukazao generalpukovniku JNAGojku 
Nikolišu, španjolskom ratniku, šefu sanitetske službe Vrhovnog štaba NOV i POJ, diplo¬ 
mati i, napose, piscu. Njegovi Mirisi, stablo, pavetina. Memoari, objavljeni 1980. godine- 
usudio bih se reći -jedno su od najvrednijih svjedočanstava o osobnom iskustvu i is¬ 
kustvu čitave jedne generacije intelektualaca i ljevičara vojnokrajiške provenijencije, 
koja je "jurišala na nebo" i koja je imala dovoljno snage da sebe takve kakvi su bili huma¬ 
nistički, u korijenu dovede u pitanje kao ljude, pojedince. 14 

Izuzetno je dojmljivo njegovo sjećanje na sjeničarsko djetinjstvo za vrijeme 
Prvog svjetskog rata i evociranje načina na koje su se ljudi, brinući za svoje najbliže na 
sočanskom ratištu, odnosili prema bilo čemu štojestim ratištem bilo u vezi: 

Hiljadu devetsto sedamnaesta bilaje prepuna čudnih zvukova. Obnoć, kad se sve utiša, i 
"pojutrijeh", kad je prohladno, ili za vrijeme bure, kad je nebo čisto i planine priđu bliže, ili 
za južnih vjetrova koji preko dvije brdske kose donose pisak lokomotive, tada sam s 
našeg breška, ispred crkve, osluškivao nekakvo mumlanje i bumbaranje od zapada, od 
modrih planina Gorskog Kotara. Ljudi u selu su govorili: "To pucaju štukovi (topovi - nap. 
autora) na Tirolu i Taliji. O, moj Radovane, da li ćeš glavu iznijeti?" Niko nije govorio ni o 
Kadorni ni o Borojeviću (Boroevitz-von Bojna). 15 

Među onima koji su se vratili s ratišta, neupitna je bila i fascinacija koju je 
izazivao feldmaršal Svetozar Borojević. Među onima koji su ga kao ratnici susretali u 
lokalnoj oralnoj tradiciji nije ona blijedila ni poslije više od šezdeset godina i iskustva 
jednogajošjezivijeg rata od 1941. do 1945. godine: 


13 U lokalnim/regionalnim situacijama kao što je i banijsko-kordunska takva vrst dirižizma - neovisno o 
ideologijskopolitičkom uporištu - nad povijesnim sjećanjem i pamćenjem, kao i kritičkom refleksijom te programiranih zaborava i 
tabuiziranja, imala je i još uvijek nesmanjeno ima limitirajuće učinke na bilo kakvu ozbiljniju šansu da se regija uistinu suoči i s 
vlastitom prošlošću i štojejoš važnije, s vlastitom budućnošću. 

14 Nikoliš, Gojko. Mirisi, stablo, pavetina. Memoari. SNL & Prosvjeta. Zagreb, 1980. 

15 Nav. dj., str. 5. 

Danas (1980.- nap. D.R.) još živi u Sjeničaku Mile Pavlov Rudan, zvani Car, osamdeset i tri 
godišnja orlušina, lijep i visok poput mladogjelića. Mile pripovijeda: 


14 


"Ratovao sam u devedeset šestoj karlovačkoj ("maširala, maširala devedesetšesta, kolji 
pali devedesetšesta") najprvo na Galiciji, pa na Taliji, Pijavi i u Tirolu sedamnaeste u 
inženjeriji, bio sam Specijalan za puzanje ispod boljikavog drota (žice - nap. autora), 
siječemja drot i krčim prolaz i ne obazirem se na kugle baš ka' da krčim ovu kupinu više 
kuće, pa tako na Vodnom Vrhu zaradih dvije taperkajt medalje (njem. Medaille fur 
Tapferkeit, medalja za hrabrost - nap. autora) i ravnih sedam kruna mjesečno na njih. 
Tukli smo se i na Krnu iznad Soče visoko pod oblacima dvije hiljade metara, kad jednog 
dana banu među nas glavom feldmaršal Borojević, a moji kompanjoni kud koji 
pobjegoše u latrine. Prisralo im se od strave, da li zbog kanonade ili poradi strogoće 
feldmaršalove, tekja ostah sam samcat pred dekungom (podzemno sklonište, rov- nap. 
autora), a Borojević ravno preda me: 

— Es' ti Mile izSjeničaka? 

- Esam, gospodin feldmaršal! 

-A pušiš li ti Mile? 

- Pušim kad imam šta, gospodin feldmaršal. 

- Evo tebi Mile paklo elđi (vrsta cigareta-nap. autora) al' moraš reći pred svijema večeras 
u minjaži naglas: "Boljeje pušiti nego srati". 

-Gehorzam sam gospodine feldmaršal. Kazati ću im baš tako. 

Još mi reče Mile Car da su lički i kordunaški oficiri i đenerali bili najčešće kopilani, pa zato 
nisu mogli nikud drugačije da se probiju nego u vojsku! Mile je u toj ocjeni, svakako, 
malo pretjerao. Ali, da su lički i kordunaški veljbabe i oficiri bili zli prema svojim vojnicima, 
Srbima, da su bili veći Švabe od nekog Franza iz Linza, to potvrđuju svi stari ratnici. 16 

U ova dva Nikoliševa zapisa u vezi sa Svetozarom Borojevićem toliko je toga 
mnogo rečeno da bi samo njih dva mogla biti predložak za cijelu monografiju. Mudro 
zapisana seoska oralna tradicija i u slučaju Feldmaršala danas postaje sugestivnijom od 
učinaka dirižističkih strategija povijesnog zaborava, historijskog inženjeringa itd., itd. U 
slučaju Svetozara Borojevića predložili bismo također povratak iskustvu njegove ljudske 
svakodnevnice, njegovih vrijednosnih obzorja i individualne prakse, kao ključ za 
objašnjenje i razumijevanje "fenomena" Svetozar Borojević u matricama bilo srpske, bilo 
hrvatske povijesti. Jednoj i drugoj on zasigurno ne pripada na isti način, neovisno o 
tome koliko može biti i nesumnjivo ima matričnih interferencija. 

Dakle, zašto uopće komemorirati godišnjicu rođenja k. & k. feldmaršala 
Svetozara Borojevića? Civilizacijska i kulturna zrelost jednog naroda u modernom svije¬ 
tu, pored ostalog, mjeri se i razinom njegove volje, spremnosti i umijeća da se kritički 
suočava sa "zatamnjenim mjestima" u vlastitoj baštini, s tabuima i mitovima, u konačnici, 
s bilo kojim pitanjem individualnog i kolektivnog sjećanja i memorije koje nas i danas 
potiče na razmišljanje, koje nam se i danas čini važnim zbog svega onog što bismo i 
sutra htjeli, odnosno, što sutra ne bismo htjeli učiniti, stvoriti ili doživjeti. 17 

• 


Nav. dj. ( str. 9. 



U baštini Srba u Hrvatskoj naročito još je uvijek rijetka i još češće nekako 
nedomišljena kritička refleksija o vlastitoj vojnokrajiškoj baštini, o svim onim njezinim 
paradoksima i aporijama, što u situacijama novih povijesnih izazova - kao što je to i 
nedavno bio i još uvijek jest slučaj - može imati i ima upravo tragične posljedice. Rekao 
bih da je jedno od najvažnijih pitanja ljudske emancipacije Srba u Hrvatskoj kao 
pojedinaca, ljudi i zajednice upravo to umijeće suočavanja s vlastitom baštinom. Jedno 
od najproturječnijih uporišta tako shvaćene baštine Srba u Hrvatskoj je "fenomen" 
Svetozar Borojević. Sve to što on jest i nije bio, što je htio i/ili nije htio vidjeti, shvatiti, što 
gaje motiviralo i/ili demotiviralo, što jest i/ili nije radio itd., sve to kristalizira iskustvo 
niza generacija "šizmatika", "Vlaha" i/ili "Rašana", "martologa" i "grencera" u habsbur¬ 
škoj vojnokrajiškoj službi na "granicama svjetova", ali i njihovih potomaka u suvremeno 
doba. 


Besmislen bi bio svaki pokušaj mitologizirati feldmaršala Svetozara Borojevića 
od Bojne. Njegov život, a naročito njegov kraj, ljudska su tragedija, tragedija, koja potiče 
na pitanja i o njemu i o svima nama kojima je on i danas izazov. 




17 Početkom ove godine u organizaciji Centra za komparativnohistorijske i interkulturne studije Zavoda za hrvatsku 
povijest Filozofskog fakulteta u Zagrebu i Hrvatsko-francuskog projekta "Od Dunava do Mediterana: prostori, društva, kulturni 
transferi" u Zagrebu je od 19. do 22. januara održan Međunarodni znanstveni skup "Pamćenje i historija u Srednjoistočnoj Europi", 
prvi takve vrste u Hrvatskoj. Istim povodom Maja Brkljačić i Sandra Prlenda priredile su i prevele izbor tekstova Kultura pamćenja i 
historija (Biblioteka Dialogica Europea. Golden marketing-Tehnička knjiga. Zagreb, 2006.). Na ovom mjestu važno je spomenuti 
prijevod knjige Jana Assmanna Kulturno pamćenje. Pismo, sjećanje i politički identitet u ranim visokim kulturama (Biblioteka tEKST. 
Vrijeme. Zenica, 2005.) te studiju Todora Kuljića Kultura sećanja. Teorijska objašnjenja upotrebe prošlosti. Čigoja. Beograd, 2005.). Sve 
tri knjige imaju iscrpne bibliografije. 

2.00. Svetozar Borojević i njegov zavičaj 


2.10. Borojevići na Banskoj krajini 


Većina potomaka današnjeg srpskog življa na banskokrajiškom području 
potječe od doseljenika koji su se u valovima sustjecali prelazeći sjedne strane rijeke Une 
na drugu u Bečkom ratu (1683.-1699.). Izvjesno je da su se tada preseljavale cijele zaje¬ 
dnice, ponajviše knežije u vlaškom statusu, jer su i s lijeve strane Une zaposjedale velike 
površine zemljišta, najčešće šumovitog ili teško iskoristivog uslijed dugotrajne zapu- 
štenosti. 18 Borojevići su se naselili na području slične udaljenosti i od Petrinje, koja je tada 
bila u Varaždinskom generalatu i Kostajnice, koja je tada bila glavno uporište obnove 
banske vlasti u čitavu području između Une i Kupe. Njihova se naseobina ustalila u ne¬ 
posrednoj blizini Komogovine u kojoj je izbjegli sarajevski srpskopravoslavni mitropolit 
Atanasije Ljubojević 1693. godine utemeljio manastir, čije su bratstvo činili isto tako iz¬ 
bjegli kaluđeri iz manastira Moštanice iz bosanskog Pounja. Borojevići su već tada kao 
komogovinski knezovi uživali velik prestiž i zbog svoje brojnosti i zbog činjenice daje u 
njihovoj teritorijalnoj jurisdikciji bio jedini srpskopravoslavni manastir u čitavome tom 
području. Iako je Komogovinska knežija ukinuta 1750. godine, a manastir Komogovina 
1781. godine, ostala je duboko ukorijenjena tradicija o kojoj je na izmaku 19. stoljeća 
svjedočio Nikola Begović:"(...) Stoje tu dogovoreno i zaključeno, to se svuda (na Baniji, 
među Srbima - nap. D.R.) savjesno izvršilo. 19 " Komogovinska knežija je ukinuta u vre¬ 
menu militarizacijske regulacije Banske krajine i to na način koji je doveo do erupcije 
narodnog nezadovoljstva s epicentrom u Komogovini ("Kijukova buna", 1751. godine). 20 

U citiranoj Lopašićevoj zbirci, kao i u dvije Gavrilovićeve recentno objavljene 
zbirke izvora za povijest Banske krajine u 18. stoljeću, spominju se razmjerno brojni Bor¬ 
ojevići kao krajiški knezovi, harambaše i kasnije, niži časnici. Pritom se njihovo prezime u 
latiničkim zapisima redovito registrira kao "Borojevich", ali i "Boroyevich", "Poroievich", 
"Borokievich" itd. 21 (U to doba nema zapisa oblika "Boroević" latinicom.) U procesu 
transformacije stare Banske krajine u novu, militarizacijski reguliranu 1750. godine, 

• 


18 Pripalo im je područje od Komogovine prema jugoistoku, duž porječja Sunje, uključujući utvrdu Prevršac, Umetiće i 
Gradusu, a knez Janko Borojević zapovijedao je tada sa 150 dobro naoružanih ljudi. («Item die knesia Komogovina vnter knez Janko 
Borokievich, begreift ihren district von obgemelter Komogovina nach den fluss Suina vnd gschloss Prekoversecz, Ometichi vnd 
Gradussa, aus vvelchen in simili wohlbewaffnete persohnen 150 sich stollen konnen.») (Vidjeti: XXXVII. U Petrinji 1696., decembra 13. 
Popis naroda i oružanih momaka na prostoru medju Kupom i Unom. Lopašić, Radoslav. Spomenici Hrvatske krajine. Knjiga III. od 
godine 1693 do 1780 i u dodatku odg. 1531. do 1730. Jugoslavenska akademija znanosti i umjetnosti. Zagreb, 1889., Knj. III, str. 41). 

19 "Komogovina", u: Kašić, Dušan. Srpski manastiri u Hrvatskoj i Slavoniji. Muzej Srpske pravoslavne crkve. Beograd, 
1996., str. 291-315, a posebno 313. 

20 Povijest Banske krajine od 1688. do 1751. godine, s dosta podataka o Borojevićima, monografijski je obrađena: 
Dabić, Vojin. Banska krajina (1688-1751). Prilog istoriji srpskog i hrvatskog naroda i krajiškog uređenja u Baniji. Istorijski institut u 
Beogradu - Prosvjeta, Zagreb. Beograd - Zagreb, 1984. 



"ostareli komogovinski knez i kapetan Mijat Borojević (je) smenjen, za starešinu jedne 
novostvorene kostajničke knežije postavljenje njegov sin Pantelija." 22 

Monografijski obrađena povijest i roda Borojevića i Komogovinske knežije i 
manastira Komogovine u 18. stoljeću ne postoji, a mogla bi biti jedno od najsuges¬ 
tivnijih mikrohistorijskih svjedočanstava o procesu segmentirane transformacije tradi¬ 
cionalnih srpskopravoslavnih vojnokrajiških zajednica u Hrvatskoj prema različitim sta¬ 
tusima i zanimanjima i različitim načinima života. I o tome postoje svjedočanstva. Pri¬ 
mjerice, umirovljeni vojnokrajiški časnik Adam Borojević je bio petrinjski gradonačelnik 
najmanje dvije godine, 1800. i 1801. 23 

Godine 1948. Borojevići su bili rašireni po velikom dijelu Hrvatske, a mnogo ih 
je bilo i u drugim jugoslavenskim republikama. Dakako da nisam mišljenja da su svi Bo¬ 
rojevići istoga obiteljskog porijekla. Ipak je vrijedno vidjeti gdje ih je sve bilo prije nego 
što su počele velike sociodemografske promjene u 1960-im i 1970-im godinama. 
Dostupni su podaci prema općinskoj razdiobi iz 1970-ih godina i to prema broju ljudi 
prezimena Borojević i u zagradi po broju domaćinstava. 21 


2.20. Borojevićevi roditelji 


Adam Borojević, otac Svetozara Borojevića od Bojne, bio je krajiško seljačko 
dijete, rođeno u Knezovljanima, u 2. banskoj regimenti br. 11,1. maja 1825. godine. 25 Kao 
krajišnik je bio unovačen 1. novembra 1845. godine. Razvodnik (Gefreite) je postao 1. 
juna 1848. godine, za desetara {Korporal) je unaprijeđen već 20. jula i.g., a za narednika 
(Feldvvebel) imenovanje 5. maja sljedeće, 1849. godine. Oficirski čin poručnika nižeg 


21 Gavrilović, Slavko. Građa za istoriju Vojne granice u XVIII veku. Knjiga I. Banska krajina 1690-1783. Srpska akademija 
nauka i umetnosti. Beograd, 1989.; Isti. Građa za istoriju Vojne granice u XVIII veku. Knjiga II. Banska krajina XVII-XVIII vek. Srpska 
akademija nauka i umetnosti. Beograd, 1997. 

22 Dabić, Vojin. Nav. dj. ( str. 100. 

23 Golec, Ivica. Vojni komunitet Petrinja kao gospodarsko i prosvjetno središte Banske krajine (1777.-1871.). Državni arhiv 
u Sisku. Sisak, 2003., str. 63-64. 

24 Izvor: Leksik prezimena Socijalističke Republike Hrvatske. Nakladni zavod Matice hrvatske. Zagreb, 1976. Samo jedna 
osoba u Hrvatskoj preživala se 1948. godine Boroević i živjela je u Zagrebu, u vlastitom domaćinstvu. 

Beli Manastir: Jagodnjak 5 (1); Tikveš 3 (1); Bjelovar 2 (-); Brač: Povije 1 (-); Sumartin 39 (10), 1 (-); 

Daruvar: Trojeglava 26 (4); Donji Miholjac: Blanje 4 (1); Bockovac 2 (1); Čret 25 (7), 1 (-); Kabalna 2 (1); Krunoslavlje 7 (1); Novo Selo 3 
(1); Dvor 15 (5): Donji Javoranj 1 (-); Draškovac 14 (4); Gorička 1 (1); Javnica 35 (4); Kirišnica 1 (-); Kotarani 36 (6); Ljubina 106 (15); 
Matijevići 5 (1); Sočanica 46 (6), 4 

(-); Trgovi 8 (2), 1 (-); Zakopa 7 (2); Zut 1 (-); Đakovo: Vuka 7 (2); Glina 1 (1): Brestik (v. Borović); Veliki Gradac 64 (13) (potp. i Borović); 
Grubišno Polje: Ivanovo Selo 6 (1); Koprivnica 3 (1); Kostajnica 6 (2): Bjelovac 1 (-); Borojevići 187 (45), 6 (-); Gornja Velešnja 5 (1); 
Knezovljani 125 (28), 3 (-); Kostreši 2 (-); Mečenčani 25 (5); Prevršac 14 (3); Slabinja 1 (-); Svinica 19 (4); Timarci 8 (1); Umetić 19 (4); 
Živaja 6 (2); Kutina: Voloder 3 (1); Nova Gradiška: Čovac4 (2); Okučani; Vrbovljani 17 (5), 1 (-); Novska: Bair 5 (1); Ogulin: Stara Cesta 
6 (1); Osijek 6 (2), 1 (-): Čepin 4 (1); Dalj 11 (5); Koprivna 2 (-); Tenjski Antunovac 8 (1); Pakrac: Kusonje 1 (-); Petrinja 3 (1): Greda 3 (1); 
Moštanica 1 (-); Pula 1 (1); Rijeka 2 (1); Sisak 1 (1); Slavonski Brod 4 (2): Banovci 13 (2); Bebrina 1 (1); Lužani 1 (1); Stupnički Kuti 11 
(1); Split 10 (5), 1 (-): Kaštel Sućurac 3 (1); Solin 1 (1); Trogir 1 (-); Vučevica 2 (1); Varaždin: Petrijanec 1 (1); Vinkovci 1 (1); Virovitica: 
Pepelana 6 (1); Vodice 4 (1); Vojnić 1 (1); Vukovar: Borovo 1 (-); Tompojevci 23 (3), 1 (-); Zadar: Lukoran 8 (1); Zagreb 12 (6), 6 (-): 
Brestovac 1 (1). 


ranga ( Leutenant , minderer Gebuhr) stekao je deset godina kasnije, 19. maja 1859. godi¬ 
ne, poručnik 1. klase (Leutenant 1. Klasse) postao je 24. aprila 1866. godine, a 1. maja 
1872. godine, u četrdesetsedmoj godini, postao je natporučnik (Oberleutenant) i to je 
čin u kojem će biti i umirovljen 1. oktobra 1873. godine. 

Ratovaoje u Italiji 1848/1849. godine u Ugarskoj, 1859. i 1866. godine u Italiji, a 
nakon umirovljena je sudjelovao i u austro-ugarskoj okupaciji Bosne i Hercegovine 
1878. godine kao intendantski oficir sjevernodalmatinskog domobranskog streljačkog 
bataljona br. 79. Odlikovanje bio sa srebrnom medaljom za hrabrost i odličjem za ofi¬ 
cirsku službu 1. klase. 



Borojevićeva roditeljska kuća - današnje stanje 


Majka Stana, rođena Kovarbašić, potjecala je i sama iz krajiške, seljačke porodi¬ 
ce. Rođena je bila u Zborištu, nepoznate godine, a njezin otac Adam Kovarbašić je bio 
natporučnik u 2. banskoj regimenti. Istakao se u Italiji 1859. godine, kod Magente, kada 
je bio odlikovan srebrnom medaljom za hrabrost. Stana je s Adamom imala petoro dje¬ 
ce. Što je bilo s drugom djecom, pored Svetozara, u raspoloživoj literaturi nije bilo mo¬ 
guće saznati. Znade se samo za jednu njegovu sestru, Ljubicu. 26 Majka je umrla rano, već 
u 1872. godini, dakle, u vrijeme kada je Svetozar bio šesnaestogodišnjak, što ga je vjero- 

• 

25 Prema usmenoj izjavi koju sam dobio od dipl. ing. Dragana Borojevića iz Zagreba, u porodičnoj tradiciji ostalo je 
zapamćeno da se djed Adama Borojevića zvao Miloje Borojević. Ime Adamove majke nije zapamćeno. Miloje je imao trojicu sinova: 
Gligu, Jovu i Uroša. Jovo je bio vojnokrajiški oficir, a Uroš učitelj. Obojica su rano umrli. Gligo je imao četiri sina: Adama, Svetozareva 
oca te Jovana, Nikolu i Stevana. Jovan, oženjen Milicom Radlović iz Mečenčana, predak je kazivača inženjera Dragana Borojevića. 
Jovanova i Miličina kćerka Mara bila je njegova baka. Najljepše se zahvaljujem na ovim obavijestima. 

26 Ljubica se poslije udaje preživala Babić, a živjela je u Prijedoru za vrijeme Prvoga svjetskog rata. (Pojić, Milan. 
Vojskovođa Svetozar Boroević 1856-1920. Hrvatski državni arhiv. Zagreb, 2006. Str. 7, bilj. 7. 







jatno još više udaljilo od roditeljske ku¬ 
će, koju je inače bio napustio u svojoj 
devetoj godini. 27 

Kao narednik u 4. umetićkoj 
kompaniji 2. banske regimente Adam 
Borojevićje neko vrijeme živio u Mečen- 
čanima, u kući Damjana Borojevića, na 
kbr. 7, ali je nešto kasnije kupio zemljište 
na kojem je potom sagradio i kuću u 
kojoj je 13. decembra 1856. godine 
rođen sin Svetozar. 28 Adam je službovao 
kao Stationskommandant, zapovjednik 
postaje u različitim banijskim mjestima, 
najduže u Zrinu, gdjeje sin Svetozar išao 
u pučku školu i odakle je kao nadareno 
devetogodišnje dijete otišao nastaviti 
školovanje u Sremsku Kamenicu. Budući 
da je otac Adam službeno bio spriječen 
odvesti sina u Srijem, učinio je to njegov 
prijatelj i Svetozarev krsni kum Đuro 
Lazić, koji je kasnije godinama pričao kako je imao nevjerojatnih teškoća stići s djetetom 
u novu školu jer se mali Svetozar nikako nije htio odvojiti od roditelja pa je sve do Siska 
nekoliko puta pokušao izmaći Laziću i vratiti se kući. U Kamenici se grcajući u suzama 
jedva odvojio od kuma, moleći ga da ga ne ostavlja među strancima i da ga vrati kući. 
Kasnije je Svetozar rijetko kada svraćao u roditeljsku kuću. 

Otac je i u Mečenčanina i u Petrinji kao umirovljenik i očigledno pobožan 
čovjek bio vrlo aktivan u crkvenim odborima. U Mečenčanima je bio predsjednik, a u Pe¬ 
trinji potpredsjednik Crkvenog odbora. U Mečenčanima je bio najzaslužniji za izgradnju 
nove crkve posvećene Presvetoj Bogorodici, koja je bila osvećena 1877. godine. Iza sebe 
je ostavio sjećanja, dragocjeno povijesno svjedočanstvo, koja se odnose na zbivanja do 
1893. godine. 29 

Otac je ostao živjeti u Mečenčanima do 1897. godine, kada je kuću prodao i 
preselio u Petrinju, gdjeje i umro 1900. godine te gdjeje i sahranjen na srpskopravo- 



Mečenčanska srpskopravoslavna crkva 


27 Ima izvora u kojima stoji daje i majka doživjela duboku starost: "...Raditelji su mu nakon očeva umirovljenja stalno 
živjeli u Petrinji i pokopani na pravoslavnom groblju sv. Nikole." (Golec, Ivica. Nav. dj. ; 38) Sigurno je daje otac najveći dio života 
nakon umirovljenja proživio u Mečenčanima. 

28,, Die eigentliche Geburtsstatte Boroević' in Mečenčani ist von dem Vaterhaus,..., einige Hauser entfernt und in einem 
sogenannten Čardak (ein eigenes kleines Hauschen im Hofe der alten Bauernsgenossenschaften, in vvelches sich die Frauen zur 
Geburt zuruckzogen) gelegen. Dieser Bau besteht heute nicht mehr, und sind nur die Fundamente des Objektes zu sehen. (...)" 
("Enthullungsfeier in Mečenčani. Eine Gedenkentafel fur Boroević." Agramer Tagblatt. God. 32/1917. Br. 297. Str. 5. Morgen-Ausgabe. 
Dienstag, 30. Oktober 1917.) Prema drugom izvoru, rodna mu je kuća stajala ondje, gdje danas (1917. - D.R.) stoji kuća br. 7, s 
gospodarskim zgradama. "Tu u dvorištu stajao je rodni dom našega Boroevića, koji je oko g. 1892. porušen. Bio je to običan drveni 
čardak na jedan sprat." ("Boroevićeva slava u Mečenčanima." Ilustrovani list. God. IV/1917. Br. 45. Str. 924-925. (Zagreb, 10. 
studenoga 1917.). 





slavnom groblju sv. Nikole, zajedno sa 
suprugom Stanom. Za pretpostaviti je da je 
da lijep nadgrobni spomenik, koji je prvi put 
bio oštećen u vremenu uoči početka Prvog 
svjetskog rata, sagradio sin Svetozar. 

2.30. Životopis Svetozara Borojevića 

Vojskovođa Svetozar Borojević rođen je 
u Umetićima 13. decembra 1856. godine, a 
umro u Celovecu/Klagenfurtu 23. maja 1920. 
godine. Otac Adam bio je vojnokrajiški nat- 
poručnik, a majka Stana, rod. Kovarbašić, pot¬ 
jecala je i sama iz vojnokrajiške časničke obit¬ 
elji. 

U pučku školuje išao u Zrinu, mjestu oče¬ 
va službovanja, a nastavio se školovati, napu¬ 
stivši roditeljski dom, u Militar- 
Unterrealschule u Sremskoj Kamenici od 
1866. do 1869. godine te u Militar- 
Oberrealschule u Koszegu (Guns) od 1869. do 
1872. godine. Nakon kraćeg praktičnog vojnog usavršavanja u Pečuhu, u 52. infanterij- 
skoj regimenti, nastavio se školovati u Kadetskoj školi u Graz-Liebenau od 1872. do 
1874. godine, koju je i završio kao odličan đak. Vratio se u svoju pečušku regimentu da bi 
u njoj "izvanredno" ( auBerhalb der Reihe) bio promaknut u čin poručnika 1875. godine, 
kao mladić od 19 godina. Sudjelovao je u austro-ugarskoj okupaciji Bosne i Hercegovine 
na pravcu Doboj-Žepče-Kakanj-Kolutić-Visoko-Romanija-Sarajevo. Istakao se u tom 
pohodu i stekao svoje prvo odličje (MUitardienstkreuz mit Kriegsdekoration, Vojni križ za 
zasluge s ratnim odličjem). Natporučnik je postao 1881. godine, a sljedeće je upisao 
Ratnu školu, koju je završio s odličnim uspjehom, kao i sve na kojima se prije toga obra¬ 
zovao. 

Raspoređenje u Generalštab, unaprijeđen u čin kapetana i 1886. godine dodi¬ 
jeljen je komandi 15. korpusa. Njegovi vojni talenti i umijeća osigurali su mu 1887. godi¬ 
ne, dakle, u trideset i prvoj godini starosti, nastavničko mjesto na Vojnoj akademiji u 
Bečkom Novom Mjestu, gdje je ostao do 1891. godine, predajući taktiku, vojnu orga¬ 
nizaciju i vojnu povijest. 30 Nakon odlaska iz Akademije unaprijeđen je u majorski čin i 
iznova je dodijeljen Generalštabu. Potpukovnikje postao 1895. godine kada je postao i 



29 Adam Borojević je počeo pisati svoja sjećanja 30. siječnja 1878. godine, a završio ih je 1894. godine. Sadržavaju 82 
nepaginirane strane. Strane 1-2 i 78-82 pisane su ćirilicom, a sve ostale latinicom. Rukopis mije dao Petrinjac dr. sc. Ivica Golec iz 
Hrvatskog instituta za povijest da bih ga pripremio za objavljivanje. Najsrdačnije mu se zahvaljujem na povjerenju. 







Feldmaršal Svetozar pl. Borojević od Bojne 
























načelnik štaba divizije redom u Plzenu, Mostaru i Košicama. Upravo je nevjerojatna 
brzina s kojom je prelazio s dužnosti na dužnost u različitim dijelovima Austro-Ugarske 
Monarhije. Pukovnikje postao 1897. godine, a sljedeće godine imenovanje za načelnika 
Glavnog štaba 8. korpusa u Pragu, gdjeje ostao do 1904. godine, kada je unaprijeđen u 
čin generalmajora i postavljen za komandanta 14. infanterijske brigade u Petrovaradinu. 



Leontine Baronin Boroević gibt im eigenen, sowie Im Namen aller Ver- 
vvandten tieferschuttert Nachricht vom Ableben ihres unvergeBlichen Satten, des 
Herrn 

Feldmarschalls 

SvetozarBaron Boroević deBojna 

Kommandeur des Militdr-Maria Theresien-Ordens, Besitzer des MilitAr*Verdienstkreuzes I. und 
III. Klasse, der goldenen Militer-Vordienstmedaillc, GroOkrouz des Leopold-Ordens, Ritter des 
Ordens der Eiserncn Krone l. Kl., sAmtllche mit Kriegsdekoration und Schwe>1ern. Besitzer der 
Krlegsmedaille, des Ordens pour le Marite, des Eisernen Kreuzes i. und II. Kl, der turkischen 
Imtiez-Medaill« etc. etc. 

vvelcher am 23. Mai. um 1 ,11 Ulir nachts. im 64 Lebensjahre, nach Empfang der 
Sterbesakramente, in ein besseres Jenseits abberulen vvurde. 

Die irdische Hulle des teueren Dahingeschiedenen wird Mittvvoch, den 
26. Mai, um 5 Uhr nachmittags. in der Blumenhalle in Annabichl feierlichst ein- 
gesegnet vvoreuf die Beerdigung im stadtischen Friedhofe stattfindet. 

Das hl. Seelenamt wird Donnerstag, den 27. Mai, um 10 Uhr vormittags, 
in der Kapuziner-Kirche abgehalten. 

Klagenfurt, am 25. Mai 1920. 

Osmrtnica 

Od 1907. do 1912. godine bio je komandant Hrvatsko-slavonskog 7. domo¬ 
branskog okružja u Zagrebu. Već 1908. godine postao je podmaršal (FML). Na kraju nje¬ 
gova zagrebačkog službovanja vladar ga je imenovao svojim stvarnim tajnim savje¬ 
tnikom, a godine 1913. je unaprijeđen u infanterijskog generala, nakon što je preuzeo 
komandu 6. korpusa u Košicama. Istovremeno je postao i vlasnik carske i kraljevske 51. 
infanterijske regimente. U Košicama gaje zatekao i rat s Rusijom te je odmah sa svojim 
jedinicama i sudjelovao u teškim bitkama na Istočnom ratištu. 

Kao komandant 3. armije odbio je rusku vojsku kod Limanove, oslobodio tvr¬ 
đavu Przemyšl prve opsade (10. X 1914.) te spriječio ruski prodor u mađarsko Podu¬ 
navlje, držeći položaje u Zapadnim Karpatima na prijelazima Dukla i Ljubkov. Kada je 

30 Kao perspektivni nastavnik na Akademiji se i oženio plemkinjom Leontinom, kćerkom pukovnika Friedricha Rittera 
von Rosnera. Kada je dobio sina, dao mu je ime Friedrich. Sinje tragično izgubio život u novembru 1918. godine pod okolnostima 
koje nikada nisu bile razjašnjene. Supruga je doživjela duboku starost, nakon stoje i sama štošta propatila nakon 1918. godine i 
sahranjenaje pored supruga u Beču. 



Italija objavila rat Austro-Ugarskoj imenovanje 27. V. 1915. komandantom 5. grupe armi¬ 
ja, koja je branila frontu na Soči, najosjetljiviji dio granice. Od augusta 1917. na lijevom 
krilu iste fronte bio je komandant 1. i 2. sočanske armije. U bitkama na Soči 1915-17. us¬ 
pješno je provodio aktivnu obranu, vještim korištenjem manjih jedinica u protunapa- 
dima. U austro-njemačkoj ofenzivi u Italiji prodro je u novembru 1917. do Piave. 
Neuspjela austro-ugarska ofenziva 1918. označila je kraj rata u Italiji, kada je Borojević u 
općem slomu Austro-Ugarske povukao svoje armije s Piave i Tagliamenta. Nakon 
potpisivanja primirja na jugozapadnom bojištu 3. XI. 1918. Borojević je svoje vojno 
iskustvo ponudio Narodnom vijeću SHS u Zagrebu, ali je odbijen zbog sumnje u preve¬ 
liku odanost Austro-Ugarskoj i Habsburgovcima te odlazi u Celovec. Umro je u bijedi jer 
nije mogao dobiti ničiju vojnu mirovinu. Nakon smrti u Austriji su mu odane najveće 
državne počasti, a njegovo je tijelo prenijeto u Beč, gdje je konačno sahranjeno u počas¬ 
nom grobu u Arkadama bečkoga Centralnog groblja, u grobnici koju je kupio "rascare- 
ni" Karlo Habsburški. 31 

Borojevićev ratnički talent redovito se atribuira kao ingenioznost defanzivnog, 
koje umije iskoristiti ofanzivne šanse. Nisu li to prije osobine lisice nego lava, s kojim se 
Borojevića redovito uspoređuje? Još nešto, važnije! Od najranijeg djetinjstva predat voj¬ 
noj izobrazbi i načinu života, kao seljačko dijete u vojsci u kojoj su časti i položaji tada još 
uvijek bili predodređeni za plemenite, a najviši za aristokrate, da bi postigao sve ono za 
čim je čeznuo i svojim intelektom i u svojoj imaginaciji i što je i ostvario, nije li češće tre¬ 
bao biti lisica nego lav? Ili se od njega očekivalo da bude i lav i lisica? 




31 Glaise-Horstenau, Edmund. "Svetozar Boroević von Bojna". Neue Osterreichische Biographie 1815.-1918, /., Wien, 
1923., 109-114; Še(noa), Z(denko). "Borojević,...". HBL2/Bj-C. JLZ "Miroslav Krleža". Zagreb, 1982, str. 168-169; Bauer, Ernest. Nav. dj., 
str. 17-24; Golec, Ivica. Petrinjski biografski leksikon. Matica hrvatska Petrinja. Petrinja, 1999. 



3.00. Svetozar Borojević, spisatelj 


Uopće ne bi trebalo sumnjati daje iza Svetozara Borojevića ostalo veliko mnoš¬ 
tvo rukopisa, rasutih po brojnim arhivskim fondovima i zbirkama širom područja 
Austro-Ugarske Monarhije, gdje god je bio službovao ili gdje god je izazivao pozor¬ 
nost. 32 Čovjek njegova obrazovanja i životnog iskustva, natprosječno inteligentan - pro¬ 
nicljiv i kada je riječ o detaljima iz ljudske svakodnevnice kao i kada je riječ o dinamici 
kretanja milijuna ljudi - uvijekje imao što zapisati. Neupitno je i da se najveći dio njego¬ 
vih spisa odnosi na službene teme. Imajući na umu koliko je kao dijete seljačkog porije¬ 
kla bio posvećen svome vojnom pozivu, imajući na umu vrijeme kada je i gdje službo¬ 
vao, teško daje mogao imati vremena za onaj stil života koji je bio "urođen" njegovim 
aristokratskim kolegama po rangu u epohi fin-de-siecle, koncem 19. i početkom 20. sto¬ 
ljeća i koji je uključivao i pisanu kulturu u različitim žanrovima. 33 

Građa za hrvatsku retrospektiva u bibliografiju knjiga 1835 - 1940. bilježi dva 
njegova autorska naslova, s tim da je jedan od njih objavljen posthumno. 34 

Durch Bosnien. Illustrierter Filhrer auf der k.k. Bosna-Bahn und der bosnisch- 
hercegovinischen Staatsbahn Doboj-Siminhan (Wien, 1887.), t.j., "Kroz Bosnu. Ilustrirani 
vodič c.-k. Bosanske željeznice i bosanskohercegovačke državne željeznice Doboj-Simin 
Han". Austro-ugarski časnici njegova obrazovanja tradicijski su bili osposobljeni pisati 
Landerbeschreibungen, t.j., opise zemalja za vojne potrebe, koji su u biti bili mono- 
grafijske studije o najvažnijim vidovima socijalnog, ekonomskog i kulturnog stanja 
zemlje i to u historijskoj perspektivi, s posebnom pozornošću rezerviranom za vojne 
potrebe i procjene. Neovisno o razlozima zbog kojih su nastajali, iziskivali su, pored 
ostalog, i erudicijsku kulturu u vrijeme kada raspoloživih stručnih izdanja leksikografske 
naravi jedva daje i bilo. Od takvih "opisa zemalja" do "ilustriranih vodiča", poput ovoga, 

• 

32 U Hrvatskom državnom arhivu nalazi se dio važne građe. O tome iscrpnije izvještava Milan Pojić, autor Kataloga 
izložbe Vojskovođa Svetozar Boroević, 1856.-1920. Povodom 150. obljetnice rođenja (Hrvatski državni arhiv. Zagreb, 2006., str. 12). Za 
najranije doba njegova života, do odlaska u Sremsku Kamenicu, vidjeti i 675. Pravoslavna Gornjokarlovačka eparhija - Plaški, Kar¬ 
lovac (Kolanović, Josip. Arhivski fondovi i zbirke u arhivima i arhivskim odjelima u SFRJ. SR Hrvatska. Beograd, 1984., str. 97) 

33 Sve stoje Svetozar Borojević posjedovao biloje opljačkano na slovenskom području, poslije proglašenja Države SHS, 
kadaje napadnut njegov željeznički transport. Feldmaršalje u to vrijeme još uvijek bio u Udinama. (Bauer, Ernest. Nav. dj., 128-129) 

34,, 3424. Borojević, Svetozar Durch Bosnien. Illustrierter Fuhrer auf der k.k. Bosna-Bahn und der bosnisch- 
hercegovinischen Staatsbahn Doboj-Siminhan. Mit 1 Karte, 1 Plan und 20 Ansichten. Von Svetozar Boroević, Hauptmann im k.k. 
Generalstabs-Corps. - Sarajevo, Verlag der k.k. Bosna-Bahn, Buch- und Kunstdruckerei "Steyermuhl", Wien 1887.80101 + /l/ str. + 1 
I. -/22/tabla/od toga 1 vel. 25x18,9 cm, 1 vel. 36,8x60,8 cm u boji i 1 vel. 42,1x18,9 cm/. 

Svetozar Boroević = Svetozar Borojević; piščev predgovor, Vorvvort, 3. str.; Benutzte Quellen, zadnja nepag. str.; bilješke 

uz tekst. AZ 

3425. Borojević, Svetozar O ratu protiv Italije. Od feldmaršala Boroevića. Po orig. Prev. Mile J. Kasumović, pešadijski 
potpukovnik. Objavio i predgovorom opremio Adriaticus. Sa 3 priloga. - U Ljubljani, Delniška tiskarna, /Bez god./ 80 14 str. 11. - 1 
tabla u bojama vel. 31x24,6 cm. 

Boroević = Svetozar Borojević; Predgovor, potpisano i dat.: Adriaticus, pseud. = Hugo VVerk. Prilozi: raspored trupa na 
frontu i tekst dviju komandi u vezi ratnih operacija, zadnji I. AZ" 

(Vidjeti: Građa za hrvatsku retrospektivnu bibliografiju knjiga 1835 - 1940. Knjiga 2. Belj - Ca. NSB. Zagreb, 1983., str. 

Naslovnica rukopisa sjećanja Adama Borojevića (1825-1900), oca Svetozara Borojevića 

Artiljerijski položaj (kota 2178 - Sočansko ratište) (Bauer 1985.) 


mali je korak pod uvjetom da pisac ima smisla za različite motivacije i interese potenci¬ 
jalnih čitatelja i napose putnika u nepoznatu zemlju. Uostalom, Borojevićje svoju knjigu i 
bio namijenio svima onima koji će posjetiti Bosnu i Hercegovinu, kao učenjaci, kao 
"prijatelji prirode", kao "turisti", kao putnici zbog najrazličitijih razloga, predstavljajućije 
kao zemlju evropskog Orijenta: 

...ein Gebiet, dessen alte, vvechselvolle Geschichte aus Tausenden von Ruinen spricht, 
dessen herrliche Gestaltung mannigfaltige, aber stets entzuckende Bilder zeigt, und 
dessen Bevvohner dem Reisenden ein gut Stuck orientalischen Lebens, mit seinen 
mystischen Reizen und seinerpoetischen Eigenart vor Augenfuhren . 35 

Kao što i sam naglašava, njemu je stalo "objektivno" prikazati Bosnu i Herce¬ 
govinu da bi vodič mogao što praktičnije poslužiti putnicima, ali i olakšati im poznavanje 
zemlje. Knjiga obiluje mnogovrsnim obavijestima i lako se i danas čita jer je vrlo pre¬ 
gledno strukturirana, s mnoštvom naslova i podnaslova. Glavni su dijelovi sljedeći: 




35 Nav. dj. ( str. 3. "...područje, čija duga i burna povijest govori kroz tisuće ruševina, čiji veličanstveni izgled pokazuje 
raznolike i uvijek očaravajuće prizore, čiji stanovnici putniku namjerniku dočaravaju dio orijentalnog života s njegovim mističnim 
dražima i poetskom osebujnošću." (Prijevod dr. sc. Sanje Lazanin) 










"I. VVinke fur den Reisenden." (Upute putnicima) (str. 5-8), "II. Geschichtlicher Uberblick." 
(Povijesni pregled) (str. 9-28), "III. Land und Leute." (Zemlja i ljudi) (str 29-40), "IV. 
Slavonisch-Brod - Doboj." (str 41-47), "V. Doboj - Zenica." (str 48-55), "VI. Zenica 
-Sarajevo." (str. 56-64); "VII. Sarajevo." (str 65-73), "VIII. Ausfluge von Sarajevo." (Izleti iz 
Sarajeva) (str 74-87), "IX. Doboj - Siminhan." (str. 88-94), "Die k.k. Bosna-Bahn." (C.-k. 
Bosanska željeznica) (str. 95-101). "Benutzte Quellen." (Korišteni izvori) su na str 102. 

Pišući vodič, Borojević je koristio brojne literarne izvore na njemačkom, fran¬ 
cuskom, hrvatskom i srpskom jeziku te autore poput Konstantina Jirečeka i Vjekoslava 
Klaića. 36 Međutim, upotrebljavao je i austro-ugarsku vojnu građu iz vremena okupacije 
Bosne i Hercegovine, ustanaka u Hercegovini i Boki 1881. i 1882. te statističku građu iz 



Borojević na Sočanskom ratištu (drugi s desne strane) (Bauer 1985.) 

1885. godine. Knjiga je izuzetno sadržajno pisana. Mnoštvo kvalitetnih fotografija, 
tabela i si., činejejoš atraktivnijom. Nisam mogao saznati da lije ova Borojevićeva knjiga 


36 Bitno je naglasiti da Borojević sve literarne obavijesti interpretira na vlastiti način. Nigdje to nije vidljivo na tako jasan 
način kao u njegovu iskazu o tome tko su žitelji Bosne i Hercegovine: "Der Abstammung nach gehoren alle Bevvohner Bosniens - 
etwa 6000 Juden und Zigeuner ausgenommen - dem sudslavvischen Volkerstamme der Serbo-Croaten an. Der Religion nach, welche 
in Beruhrung mit dem Islam politische und gevvissermassen auch nationale Scheidungen hervorrief, theilte sich diese Volkerfamilie 
in Folge des Druckes bestandener Verhaltnisse in Romisch-Katholische, Griechisch-Orientalen und Mohamedaner." ("Svi stanovnici 
Bosne - izuzimajući oko 6000 Židova i Cigana - podrijetlom pripadaju južnoslavenskom plemenu Srbo-Hrvata. U pogledu religije, 
koja u dodiru s islamom dovodi do političke i u određenoj mjeri nacionalne podjele, dijeli se ova zajednica naroda pod pritiskom 
postojećih odnosa na rimokatolike, pravoslavne i muslimane." (Prevela dr. sc. Sanja Lazanin) (Nav. dj., str. 30) 











prvi bosanskohercegovački "ilustrirani vodič", ali me ne bi čudilo da jeste. Još nešto. 
Osjeća se da Borojević voli Bosnu i Hercegovinu. Na koncu konca, to je zemlja njegovih 
pradjedova! 

O ratu protiv Italije od feldmaršala Boroevića je brošura posthumno tiskana u 
Ljubljani, s predgovorom priređivača datiranim "24. maja 1923. god.", dakle, na treću 
godišnjicu Borojevićeve smrti. Pisac, potpisan s pseudonimom "Adriaticus" (= Hugo 
Werk), obavještava daje već na pariškim mirovnim pregovorima bila nastala potreba da 
se talijanski vojni doprinos savezničkoj pobjedi prikaže što egzaktnije i time relativiziraju 
talijanski teritorijalni zahtjevi, koji su već bili prelazili granice i onoga što je Italiji bilo 
obećano Londonskim paktom. Tko bi takvu studiju mogao napisati, izgleda da uopće 
nije bilo sporno: 



San Tomasso, novembar 1917.: talijanska oklopna vozila marke Fiat-Ausaldo (Bauer 1985.) 


"To pak niko ne bi bio mogao bolje učiniti no onaj (Svetozar Borojević - nap. D.R.) koji je 
sam preko tri godine sa zbilja slabijim silama na zelenoj i tada često krvavoj Soči odbijao 
sve talijanske napadaje na našu slovensku domovinu. Taj čovekje istina bio u austrijskoj 
službi, ali po krvi i po mišljenju bio je Srbin, koji nikada nije zatajio svoju narodnost, štoje 
najbolje dokazao time, da se nije hteo boriti na srpskom frontu. 

(...) 

Borojević se odazvao, i u kratkom ali stvarnom i preglednom napisu dao nam je jasnu 
sliku bezuspešnih napora Italijana, da sebi silom prokrče put u našu svetu slovensku 
domovinu. 

(...) 

Boroevićev napis u svoje vreme nije bio objavljen iz razloga, kojeje izlišno ovde navoditi. 
Danas pak, kada je ponova Italiju zahvatio šovinistički val i kada je s druge strane maršal 
Foch u jednoj stručnoj reviji jasno kazao, komu Italija ima da zahvali, daje posle Kobarida 
nije zadesila sudbina pobedjene Rumunije, došaoje čas, da se čuje i Boroevićev glas." 37 

Borojević je u svom elaboratu - izuzetno konciznom, ali i vrlo upečatljivom - 
sažeo svoje iskustvo sa sočanskog fronta u širokim, strategijski intoniranim formula¬ 
cijama, uspoređujući raspoložive vojne potencijale na obje strane u svakom pojedinom 
razdoblju ratovanja od 1915. do 1918. godine, ciljeve pojedinih operacija sjedne i druge 
strane, način vođenja tih operacija i posebno, njihove učinke. Kada god mu je to bilo 
potrebno, referirao je i na političko-diplomatske kontekste ključnih vojnih odluka. Bez 
ikakva egocentrizma, Borojević je dokazivao u čemu je bila važnost bitaka koje je vodio 
sa svojom armijom, raspolažući redovito s mnogo slabijim snagama od onih na tali¬ 
janskoj strani. Ključna je sljedeća njegova završna ocjena: 

Za Antantu bila je Italija često puta neprilika mesto pomoći. Godine 1916. spasavaje 
Rusija, godine 1918. Englezi, Francuzi i Amerikanci, kao ijedna u velikom stilu provedena 
propaganda, potpomognuta bogatim novčanim sredstvima, koja je unela korupciju u 
dvojnu monarhiju. 38 

Intonacija čitava teksta, stil pisanja, s druge strane, ne otkrivaju nikakvu ostra- 
šćenost bilo kakva porijekla. Naprotiv: 

Bilo bi nepravedno pozvati na odgovornost za ovu činjenicu italijanske trupe ili italijanski 
narod. Trupe nisu bile rdjave, artiljerija i avijatičari upravo odlični. Italijanski narod, 
njegov parlament i njegova štampa potpomagali su vojsku sa požrtvovanjem i pridoneli 
su veoma bitno tome, da se država nije slomila i pored dugog trajanja rata i mnogih razo¬ 
čaranja i oskudica, koje rat sa sobom nosi. 39 

Međutim i danas iznenađuje ton zadnjeg pasusa njegovog spisa: 




37 O ratu protiv Italije. Str. 3-4. Dakle, od Borojevića se tražilo da podrži južnoslavenske interese negdje u vrijeme kada 
su mu iste te vlasti bez imalo obzira uskraćivale čak i elementarno pravo da se vrati u svoju domovinu! Iz raspoložive literature nije 
moguće zaključiti kako je do ove inicijative došlo. Izgleda da ovaj elaborat nijejedini spis s kojim se Borojević oglasio u vezi s pariškim 
mirovnim pregovorima. Milada Paulovajeo tome već 1925. godine objavila upečatljivo svjedočanstvo: 

"S Italijom ušle su doduše u borbu između dva evropska tabora na strani Antante nove, svježe milijunske vojske. Ali očekivani efekat 
izostade. S razloga, koji su i danas neshvatljivi, izgubila je Italija odmah na početku rata čitavu svoju sjajnu ratnu poziciju, i to svojom 
neaktivnošću u doba, kad Austro-Ugarska na pr. u Trstu nije imala tako (112) reći nijednoga vojnika i kad je ona sama izdala nalog za 
evakuaciju toga grada. O postupku Italije tih prvih dana dao je stručnjačko i upravo porazno svjedočanstvo general Borojević u 
memorandumu, predanom dru. O. Rybaržu s namjerom, da se iznese na pariškoj mirovnoj konferenciji. "Snažnom jurišu", govorilo se 
tu o mogućnosti austrijske obrane, "ne bi slabe i duž čitave fronte rasute austro-ugarske bojne sile dakako mogle odoljeti. O 
ozbiljnom otporu na državnim granicama ne bi se stoga s austro-ugarske strane ni mislilo. Pogranične čete bile bi se smjesta, čim bi 
se pojavile veće talijanske bojne sile na sočanskoj fronti, povukle sve do Nanos-linije u Koruškoj čak iza Tarvisa i u Južnom Tirolu sve 
do visova, koji zatvaraju dolinu Adiže. Trst i Gorica pali bi Talijanima u ruke odmah prvih dana tako reći bez hica. U suglasju s time, 
smjesta su na dan ratne objave otputovale svekolike građanske oblasti iz Trsta. Obrambena armija trebala je da se skupi u prostoru 
na zapad Zagrebu i kod Maribora (izvješće zapovjednika balkanskih bojnih sila, br. 12663 od dne 13. svibnja 1915). Ali očekivani 
napadaj ne dođe. Italija je propustila tako važan momenat iznenađenja i pokazala se previše opreznom. 

Tako je omogućeno, da se brzo dovede šest divizija s jugoistoka na Soču i organizira onaj željezni otpor, koji je kasnije u dvanaest 
krvavih bitaka zadivio čitav svijet"." (Paulova, Milada. Jugoslavenski odbor (povijest jugoslavenske emigracije za svjetskog rata od 
1914.-1918.). Prosvjetna naklada Zadruga. Zagreb, 1925., str. 112-113) 

38 Nav. dj., str. 14. 


Isto. 



Daje Italija svoje granice iz strategijskih razloga i razloga sigurnosti isturila daleko na 
prostore, koji nisu nastanjeni italijanskim elementom, prividan je samo argumenat, jer 
planine, reke, pustinje nisu nikad bile prepreke za odlučne vodje na čelu hrabrih trupa; a 
danas to nisu više ni svetska mora. 40 

Poglavlje "Svetozar Borojević, spisatelj" uključuje i pitanje njegova arhiva sa 
sočanskog ratišta. Jedini trag koji sam s time u vezi pronašao u suvremenom tisku, 
članak u Agramer Tagblatt od 11. februara 1919. godine, upućuje na zaključak daje to 
bila tema o kojoj se u godinama neposredno poslije Prvoga svjetskog rata javno 
raspravljalo. Članak je toliko interesantan da ga vrijedi navesti u cijelosti u izvorniku i 
prijevodu s njemačkog jezika. 41 (Vidjeti "Prilog II.") 





“Isto. 

41 "Das Boroević Archiv in Zagreb". Agramer Tagblatt. Organ fur Politik und Volksvvirtschaft. Abend-Ausgabe. Zagreb, 
Dienstag, den 11. Feber 1919. Jahrgang 34. Nr. 41. S. 2. U Hrvatskom državnom arhivu usmeno sam obaviješten daje sva ova građa 
prenijeta iz Zagreba u Beč 1942. godine. 

Gorski tjesnac Uzsok: austro-ugarski položaj na Szczavvinki (Bauer 1985.) 












4.00. Drugi o Svetozaru Borojeviću 


4.10. Suvremenici o Svetozaru Borojeviću: prije Prvog svjetskog rata 


Pokret, glasilo Hrvatske pučke napredne stranke-stranke koja je bila hrvatsko 
naprednjačko uporište Hrvatsko-srpske koalicije - s uočljivim je podozrenjem pratilo 
službenu austro-ugarsku politiku nakon što je 6. oktobra 1908. godine proglašena 
aneksija Bosne i Hercegovine. Kada je podmaršal Borojević u Zagrebu, 6. novembra i.g., 
proglasio naredbu o hrvatsko/mađarsko/njemačkom službenom pisanju naziva mjesta 
u Hrvatskoj na području njegovih vojnih ovlasti, Pokret je s ogorčenjem objavio njezin 
sadržaj, ali i neuvijeno obznanio svoje mišljenje s njome u vezi. Naredba je glasila: 

Ministarska naredba prs. br. 9319 od 25 listopada 1908. proglašuje se u podpunom 
obsegu: Temeljem kr. ug. Ministru predsjedniku i zajedničkom ratnom ministru u 
mjesecu lipnju t.g. upravljenog dopisa odredjujem glede načina pisanja imena u 
Hrvatskoj i Slavoniji nalazećih se mjesta slijedeće: Kod takovih mjesta u Hrvatskoj i 
Slavoniji, koja i magjarsko ime imadu, valja iza hrvatskog imena sa spojnim znakom i 
magjarsko ime napisati n. pr. Zagreb - Zagrab, Osijek-Eszek. - U takovim slučajevima, 
kadaje s praktičnog gledišta i uporaba njemačke oznake zaželjena... ima se u zaporki iza 
gore označenog načina pisanja i njemačko ime napisati n. pr. Zagreb - Zagrab (Agram), 
Osijek-Eszek (Essek). Ova se naredba izdaje obim brigadnim, svim pukovnijskim i 
popunitbenim zapovjedništvima, zatim okružno časničkoj školi i četnoj bolnici u Sisku. 
Boroevićv.r. podmaršal. 

Nepotpisano mišljenje Uredništva bilo je upravo sarkastično sročeno, s proro¬ 
čanskom notom: 

Komu ne će uskipiti krv, kad pročita ovu naredbu?! I magjarizacija i germanizacija u isti 
čas poplavljuje Hrvatsku, briše hrvatski značaj ove našejadne domovine-ovaj put preko 
austro-ugarske vojske. (...) Hvala Vam najponiznije na ovoj sigurno dobro mišljenoj ćuški, 
koju ste blagoizvoljeli prilijepiti vazda vijernomu hrvatskomu narodu. (...) Izvolite dakle 
samo nastaviti. Još mnogo više možete danas postići, kad hrvatsku politiku vode hrvatski 
legionarci Rauch i Frank. Zato se žurite. Jer taj će se narod, koji je u vašim očima dobar 
materijal za "oružje divizije" jednom i probuditi, a onda vam ne će znati reći: hvala!, kad 
ga nogom gazite. Žurite se dakle, da ne bude prekasno! 

Iako se Pokret ne obraća osobno podmaršalu Borojeviću, nije dvojbeno da se 
poruka odnosi i na njega, kao čovjeka najvećega vladinog povjerenja u Zagrebu. 42 


42 "Zagreb - Zagrab (Agram)". Pokret Glavno glasilo hrvatske pučke napredne stranke. God. V. Br. 260. (Zagreb, srijeda, 
11. studena 1908., str. 1); Šidak, dr Jaroslav; Gross, dr Mirjana; Karaman, dr Igor; Šepić, Dragovan. Povijest hrvatskog naroda g. 1860- 
1914. Zagreb, 1968., 238-251. 

Uostalom, Borojević je unaprijeđen u čin generalmajora 1904. godine, ubrzo nakon 
"narodnog pokreta" u Hrvatskoj 1903. godine te postavljen za zapovjednika 14. infant- 
erijske brigade u Petrovaradinu, dakle, u Sretnu, na uvijek nemirnoj granici sa Srbijom, 
gdje je ostao do 1907. godine, kada je unaprijeđen na položaj zapovjednika VII. 
domobranskog okružja u Zagrebu, gdje je pak ostao do 1912. godine. Najviša vojna 
vlast u Zagrebu bila mu je povjerena u vrijeme kada je Hrvatsko-srpska koalicija, sa svim 
svojim usponima i padovima, pojedinačno bila najjača parlamentarna snaga u 
Hrvatskoj, ali i u vrijeme kada je kriza sistema legaliteta i legitimiteta u Hrvatskoj bila više 
nego uočljiva. Upotreba vojne sile u unutrašnjepolitičkim kriznim situacijama nikada 
nije mogla biti isključena. S druge strane, nemoguće je ne uočiti da su Borojeviću povjer¬ 
ene vrlo odgovorne vojne dužnosti na jugu Austro-Ugarske nakon "Majskog prevrata" u 
Srbiji 29. maja 1903. godine, smjene dinastije Obrenovića dinastijom Karađorđevića i 
brojnih drugih promjena u Srbiji, koje su uključivale i radikalni prekid s politikom ovi¬ 
snosti o Austro-Ugarskoj, u skladu s odredbama Berlinskog kongresa 1878. godine. 43 Bio 
je na jugu i kada je između Austro-Ugarske i Srbije započeo teški carinski rat 1906. 
godine itd. 44 Koliko je Borojević bio čovjek povjerenja na najvišim razinama vlasti u 
Monarhiji, vidi se i po tome što je iz Zagreba premješten u Košiće, najvažnije vojno sredi¬ 
šte na sjeveroistočnoj granici Monarhije i postavljen na mjesto zapovjednika VI. korpu¬ 
sa, stacioniranog na području u neposrednom susjedstvu Rusije. Učinjeno je to u vrij¬ 
eme kada se već mogla naslutiti mogućnost izbijanja rata između ove dvije evropske 
velesile. 

Nakon što je stigao u Košiće Borojeviću se bilo dogodilo da ga jejavno ćušnula 
Luise Hertl, 18-godišnja kćerka jednog potpukovnika koji svoju vezu sa njezinom maj¬ 
kom nikako nije uspijevao legalizirati kao bračnu. Prema vlastitoj izjavi, kćerka se odl¬ 
učila postupiti na taj način kada je shvatila da će njezin otac Borojevićevom zap¬ 
ovjedničkom voljom morati ići u prijevremenu mirovinu upravo zbog pravno nesređ¬ 
enih obiteljskih prilika. Ova je ćuška odjeknula u cijeloj Monarhiji kao slučaj bez presed¬ 
ana. Mnogobrojnejavne reakcije su češće išle u prilog Luise Hertl nego generala Boroje- 
vića. Zagrebački Srbobran je na suzdržan način očigledno dijelio većinska raspoloženja. 
Nijedna vijest koju je objavio s ovom aferom u vezi ne odaje bilo kakve simpatije za Bor- 
ojevićevu reakciju u ovom slučaju. Ovaj je list čak objavio i vijest iz navodnoga pouz¬ 
danog bečkog vojnog izvora da će Borojević zbog stvorene afere morati dati ostavku! 
Ipak, kada je Borojević pokrenuo sudski postupak, Srbobran je morao doslovno navoditi 
i generalove izjave, doduše, s profesionalnom ogradom: 

(...) Jučerašnji "Pester Lojd" donosi iz Košića podatke o inzultovanju generala 

Borojevića, koji potječu od samog Borojevića. Prema svojoj novinarskoj dužnosti 

iznosimo te informacije, koje glase ovako: Potpuno je neistinito, da Borojević prilikom 




43 Vidjeti : Istorija srpskog naroda. Šesta knjiga. Prvi tom. Srpska književna zadruga. Beograd, 1983., str. 133 i dalje. 


Nav. dj., str. 155 i dalje. 


predstavljanja oficira u Munkaču nije pružio ruku potpukovniku Hertlu. Onje pozdravio 
toga, dotle mu nepoznatog oficira, srdačno kao i ostale. I to je neistinito, daje on Hertlu 
direktno ili indirektno dao razumjeti, da ne želi njegova prisustva na banketu. Banketa 
uopće nije bilo, jer je on jedared za uvijek prilikom nastupanja svoje službe u Košicama 
zabranio priređivanje banketa njemu u počast. S njim su zajedno večerali neki oficiri u 
vrtu hotela, a potpukovnik Hertl dao se izviniti i ako to nije morao. 

Oko V 2 10 sati pojavila se u vrtu jedna dama, kojaje bilajako upadljivo odjevena. Ona se 
je od kelnera dala odvesti do Borojevića i zamolila je ovoga, da joj pristupi, jer ima da 
iznese jednu diskretnu molbu. Borojevićje ne sluteći ništa, digao se od stola i prišao 
dami, kojaje izjavila: "Ja sam kći potpukovnika Hertla, koji mora ići u pensiju" i udarila je 
generala po licu. Nekoji su oficiri na to priskočili i izveli damu napolje. A general je 
Borojević, pošto u ovom slučaju drugo rješenje stvari nije bilo uputno, podnio kaznenu 
prijavu kompetentnoj civilnoj oblasti, a podnio je izvješće i svojoj pretpostavljenoj 
oblasti. 45 

Ne bi se reklo daje među hrvatskim političkim protivnicima Hrvatsko-srpske 
koalicije u to doba odnos prema Svetozaru Borojeviću bio bitno drukčiji. Iako jedan 
primjer isključuje mogućnost uopćavanja, ponekad može biti dovoljno reprezentativan. 
U protusrpskim izgredima uoči i nakon izbijanja Prvoga svjetskog rata, koje su ponaj- 
češće frankovci inicirali, na petrinjskom srpskopravoslavnom groblju bio je teško ošte¬ 
ćen i grob roditelja Svetozara Borojevića, Adama Borojevića i Stane rod. Kovarbašić. U 
isto je to vrijeme General bio najednom od najvažnijih zapovjednih mjesta na austro¬ 
ugarsko-ruskoj granici. 46 

Neupitno je da bi iscrpno istraživanje svega što je s Borojevićem u vezi 
objavljeno u hrvatskom i srpskom tisku u Austro-Ugarskoj Monarhiji od "narodnog po- 


45 Vidjeti niz vijesti tiskanih u Srbobranu, npr.: "Inzultovan general Borojević". Srbobran. Glasnik Srpske narodne 
samostalne stranke. God. XXIX. Br. 128. Str. 3. (Zagreb, ponedjeljak 18 juna (l.jula) 1912.); "Inzultovan general Borojević". Srbobran. 
Glasnik Srpske narodne samostalne stranke. God. XXIX. Br. 129. Str. 3. (Zagreb, utorak 19 juna (2. jula) 1912.); "Napadaj na podmaršala 
Borojevića". Srbobran. Glasnik Srpske narodne samostalne stranke. God. XXIX. Br. 132. Str. 3. (Zagreb, subota, 23 juna (6. jula) 1912.); 
"Afera Hertl - Borojević". Srbobran. Glasnik Srpske narodne samostalne stranke. God. XXIX. Br. 132. Str. 3. (Zagreb, subota, 23 juna (6. 
jula) 1912.); "Umirovljenje FML Borojevića". Srbobran. Glasnik Srpske narodne samostalne stranke. God. XXIX. Br. 134. Str. 3. (Zagreb, 
utorak 26. juna (9. jula) 1912.); "Afera zbornog zapovjednika Borojevića". Srbobran. Glasnik Srpske narodne samostalne stranke. God. 
XXIX. Br. 161. Str. 3. (Zagreb, ponedjeljak 30jula (12. avgusta) 1912.). 

46 "Zastupnik dr. Dušan Peleš {HSK-Hrvatsko-srpska koalicija- nap. D.R.), u svom govoru u toku saborske sjednice 10. 
VIII (1917. -nap. D.R.),(...) upozorio je na grijehe frankovaca (...): 

"Žao mije, daje došlo do ove upadice i sugurno nijesam imao nakane da izazovem ono, što se malo prije odigralo,jer 
sam unaprijed kazao, da ne valja zadirati prstima u rane, kojejoš nijesu zacijelile, a u interesu je našeg naroda, da zacijele i da se svedu 
na prave mjere. Ali kad su gospoda volila istaknuti baš pitanje te inspiracije, koja je gunguli povoda dala, onda neka mi bude 
dozvoljeno sa nekoliko riječi istaknuti, daje već prije rata, a i kod samog početka rata dulje vremena "Hrvatska", organ Stranke prava, 
pisala tako harangirajućim načinom, daje to nečuveno (Glasovi: To je istina.), daje ona naročito pisala tako, da harangira i izazove 
nemire u Banovini. Samo da spomenem, visoki sabore, daje tako neistinito i izmišljeno donijela bilješku, da su u Maji Srbi navalili na 
katoličku crkvu i ovu obeščastili, daje sam organ Starčevićeve stranke prava blagopokojni "Hrvat" morao ustati protiv te harange, jer 
je vidio, datovodi do narodnoga zla i do bratoubilačkog rata. 

A kamo je to dovelo? - pita se D. Peleš. - Ja sam bio svjedokom, što se događalo u gradu Petrinji. Tu je bio otvoren - 
kako bi se reklo - 'ventil narodnog ogorčenja' i stradali su mnogi srpski domovi, ali ne samo da se krivilo nas žive, nego su se 
okrivljivali i naši pokojnici. Ni srpsko-pravoslavno groblje petrinjsko nije ostalo pošteđeno od tog 'narodnog ogorčenja', pakje među 
ostalim obeščašćen i razlupan nadgrobni spomenik muža, odlična po srcu i duši, mnogogodišnjeg potpredsjednika srpsko- 
pravoslavne crkvene općine petrinjske, blagopokojnog Adama Boroevića, oca slavnoga vojskovođe, braniča naše sočanske fronte, 
gospodina general-pukovnika Svetozara Boroevića. Tuda je vodila ta haranga. (...)"" 

(Krizman, Tomislav. Hrvatska u prvom svjetskom ratu. Hrvatsko-srpskipolitički odnosi. Globus. Zagreb, 1989., str. 142) 





kreta" 1903. godine do izbijanja Svjetskog rata 1914. godine otkrilo različite afinitete i 
prioritete s njime u vezi, ali je teško pretpostaviti daje pored poznatih napisa bilo takvih, 
još uvijek nepoznatih, koji u njemu anticipiraju one njegove osobine zbog kojih će većim 
dijelom Svjetskog rata u Monarhiji, a napose u Hrvatskoj, nerijetko doživljavati priznanja 
kakva jedva da su prije toga ikome bila iskazivana. U svakom slučaju, neovisno o ra¬ 
zlikama u odnosu prema Borojeviću, za sveje on prije svega bio habsburški lojalista. 


4.20. Suvremenici o Svetozaru Borojeviću: za vrijeme Prvog svjetskog 
rata 

O Svetozaru Borojeviću za vrijeme Prvog svjetskog rata mnogo se pisalo, ali 
kako nitko dosad nije ni pokušao bibliografski srediti najvažnije tekstove, pokušat ću, 
koristeći izbor vijesti i javno iskazanih svjedočanstava, otvoriti pitanja percepcije Sveto- 
zara Borojevića u ratnoj zbilji te konstrukcije i dekonstrukcije ratnog mita Svetozar 
Borojević. Pritom ću se ograničiti na razdoblje Sočanskog ratišta. 



Sjeveroistočno ratište: prijelaz preko rijeke jednoga austro-ugarskog puškomitraljeskog odjeljenja (Bauer 1985.) 


Borojevićevi zemljaci su o talijanskoj objavi rata Austro-Ugarskoj Monarhiji bili 
obaviješteni i iz petrinjskog Banovca. Lista za javne prilike, pouku, narodnu privredu i 
zabavu 29. svibnja pretiskom proglasa "Mojim narodima" koji je Franjo Josip, "preko 
ministra predsjednika" grofa Tisze, 23. maja 1915. godine, započeo sformulacijom "Kralj 
Italije navijestio Mije rat. Vjerolomstvo, kakova povijest ne poznaje, počinila je Kralje- 









vina Italija spram oba svoja druga saveznika.". S prepoznatljivom nostalgijom ostarjeli 
car i kralj je prihvatio izazov koji je očigledno mogao doprinijeti jačanju volje za ratom u 
njegovih podanika, očigledno oslabljene nakon euforičnih raspoloženja u ljeto 1914. 
godine: 


"Novi podmukli neprijatelj na jugu nije nikakav novi protivnik. Velike uspomene na 
Novaru, Mortaru, Custozzu i Vis, koje su ponos Moje mladosti i duh Radetzkoga, 
nadvojvode Albrechta i Tegetthoffa, koji i dalje živi u Mojoj kopnenoj i pomorskoj sili, 
jamče Mi to, da ćemo (se) i premajugu granice monarkije uspješno braniti moći." 47 

Redakcijski komentar "Rat s Italijom", objavljen na istoj strani lista, naglašava 
daje "(n)ovi neprijatelj naše države ... naročiti neprijatelj Hrvatskoga naroda i njegova 
jedinstva". Kratki tekst završava s time da će Hrvati "uz pomoć ostalih hrabrih bojovnika 
naše monarhije u prah satrti onaj narod, koji je iz pohlepe da podjarmi hrvatski narod i 
da našoj državi otme more, pogazio sve ono, što čovjeka čovjekom čini, a to je - 
poštenje." 48 

Međutim, Banovac limitira količinu ratnih vijesti i koliko sam uspio istražiti, o 
Borojeviću prvi put izvještava 6. novembra 1915. godine u naslovnom članku "Rat": 

"Na talijanskoj granici opiru se naše hrabre čete, a naročito naše hrvatske upravo 
divovskom snagom bjesomučnim navalama naših susjeda Talijana. Talijani ne žale ni ljudi 
ni municije, ali su im svi napori uzaludni. Borbu protiv Talijana vodi prokušani naš vodja 
general Boroević, koji je svijet ugledao u našoj Baniji u selu Utinji (sic!). Boroević je 
odolio premoći ruskoj, a bogme neće ga tako lahko baciti ni plašivi talijani, koji baš ne 
slove kao najbolji soldati. (...) 49 


Isti dan kada je objavljen ovaj broj Banovca petrinjsko gradsko zastupstvo 
"jednoglasno" je izabralo generala Svetozara Borojevića "začasnim gradjaninom", o če¬ 
mu je Borojevića obavijestio veliki župan Zagrebačke županije Vladimir pl.Treščec: 

Gradsko zastupstvo slobodnog i kr. grada Petrinje u danas dne 6. studenoga održanoj 
sjednici, na predlog gradskog načelnika Nikole Jurića jednodušno je izabralo Vašu 
preuzvišenost, velikog sina i ponos Hrvatske i velikog vojskovodju, začasnim 
gradjaninom Petrinje. O tom mi je čast izvijestiti Vašu preuzvišenost s molbom, da 
namijenjenu počast blagoizvolite primiti. (...) 50 


Borojevićev brzojavni odgovor bio je isto tako kratak, ali i nesumnjivo, 
spontaniji: 


1915. 


47 "Mojim narodima", u: Banovac. List za javne prilike, pouku, narodnu privredu i zabavu. God. 26. Br. 22. od 29. svibnja 


48 Isto. 

49 Banovac. God. 26. Br. 45. od 6. studenog 1915. Str. 1. 

50 Banovac. God. 26. Br. 46. od 13. studenog 1915. Str. 3. 













Kao najstarijeg pred dušmaninom stojećeg sina slavne Banovine ganuo me je duboko 
izborzačasnim gradjaninom grada Petrinje. U njem smatram čast iskazanu svim borećim 
se Banovcima, koji će i nadalje zasvjedočiti, da su slavnih pradjedova vrijedni. Boroević. 51 

Sljedeći, 47. broj Banovca tiskao je govor petrinjskog gradonačelnika Nikole 
Jurića, kojim je obrazložio svoj prijedlog o izboru Borojevića za "začasnog građanina". 
Borojevićje jedan od "heroja", "div-vodja" ovog rata, međutim, Petrinjci se s njimejoš vi¬ 
še ponose, "jer je nikao medju nama. Rodio se u Umetiću, a otac njegov Adam, umiro¬ 
vljeni natporučnik II. banske pukovnije i majka njegova Stana živjeli su u Petrinji i tu su 
našli vječno počivalište. U ovom dičnom sinu naše okolice, koji svietom pronosi slavu 
hrvatskog imena, inkarnirane su sve vojničke vrline, iz njegove smionosti, samozataje, 
strogosti prema sebi, a nadasve njegove vjernosti prema kralju i domovini izkače nam 
kao duh slavnih naših djedova, starih graničara." 52 

Izglasavajući ovaj prijedlog, vjerojatno nije bilo nikoga među zastupnicima tko 
nije imao na umu daje petrinjski grob Adama i Stane Borojević bio ne baš tako davno 
obeščašćen i rušen. 

Međutim, čitatelji Banovca su poslije svih ovih očigledno protokolarnih srda¬ 
čnosti uskoro imali mogućnost upoznati se i s jednim potpunijim portretom Svetozara 
Borojevića. List je iz zagrebačkoga Jutarnjeg lista prenio intervju koji je sa Svetozarom 
Borojevićem vodio "čuveni američki izvjestitelj" Carl von VViegand i objavio ga u Berliner 
Lokal-Anzeigeru. Tako Borojević, "(i)zgleda od prilike 50 godina star sa svojim od sunca 
ogarenim licem, kratko prirezanim brcima, malenim, tamnim očima, koje oštro gledaju, 
ali nisu nipošto nesimpatične u izrazu, te pokazuju izvanrednu intenzivnost toga 
čovjeka. Miran je i hladan, te ponešto podsjeća na Hindenburga, ali se čini, daje mnogo 
delikatniji, intenzivniji i nervozniji. (,..)" 53 Ovaj je intervju vjerojatno najzanimljiviji po to¬ 
me što se Borojević upustio u karakterizaciju ratničkih vrlina ratujućih naroda: 

Svaki narod imade svoj temperamenat, a taj se pokazuje i na bojištu. Niemca karakteriše 
osjećaj dužnosti i domovinske ljubavi, on je odlučan, uztrajan, bez straha, miran i 
hladnokrvan. (...) Rus, kad ga dobro vode častnici, kojima vjeruje, pokazuje sve najbolje 
vojne vlastitosti Slavena. On napreduje vrlo lagano, ali s velikom uztrajnošću sve dotle, 
dok ne padne. Srbin se bori do bezsvjestice, on je divan borac, agresivniji je, divlji, 
energičniji od Rusa, a imade i više samostalnosti i inicijative. Talijan, upravo tipični 
zastupnik uzrujanoga, latinskoga temperamenta, juriša poput oluje, ali ako juriš ne 
uspije, nazadujejošte kud i kamo brže, nego lije napredovao. Do sad nema Talijan jošte 
one iztrajnosti, jošte se ne drži onako čvrsto zubima i noktima, kako to čini gdjekoji Rus, a 
Srbin uviek. 54 




51 Isto. 

52 Banovac. God. 26. Br. 47. od 20. studenog 1915. Str. 2. 

53 "Razgovor s generalom pl. Boroevićem." Banovac. God. 26. Br. 49. od 4. prosinca 1915. Str. 1-2. 

54 Isto 

Ipak, sve ove vrline i mane se¬ 
kundarne su u usporedbi s važnošću ko¬ 
ju u borbi imaju "častnici": 

"Mnogo ovisi dakako o častnicima. Može se 
reći, da k bojnoj vriednosti doprinose vodje i 
častnici 80 postotaka." 55 

Banovac je iz Jutarnjeg lista pre¬ 
nio i jedan iscrpan članak "General 
Svetozar pl. Borojević. Portret generala 
pobjednika." 56 Koliko je bilo moguće uo¬ 
čiti, bio je to prvi članak u kojemu je nje¬ 
govo prezime bilo pisano u obliku "Bo¬ 
rojević". Borojević je čovjek "rodjen, da 
bude pobjednikom", čovjek, "željezne 
volje, željeznoga oka, željeznoga mira": 
"Kada god progovori, da kaže svoje 
mišljenje gradjanstvu, to on uvijek u 
prirodjenoj mu skromnosti kaže malo, - 
ali uvijekjasno,...". Mito Svetozaru Boro- 
jeviću očigledno je već bio stvoren: 

"Riedko su se kada historički pozivi i obrisi 
osobnosti tako pokazivali, kao ovdje. Muskulozna ličnost sa glavom, čiji tvrdi potezi pričinjaju se 
kao da su izklesani u kamenu, a odavaju strogost prema sebi, ali i prema svima, koji nose 
odgovornost; bez zahtjeva i neumoran, te nikada umoran - u svojoj osobnosti ovaj general 
podsjeća na pučke vojskovodje "velike soldateske". (...) Što ga ali uzdiže nad vojskovodje starog stila 
jest njegovo izvanredno znanje, kojeje nuždno u ovom modernom tehničko mašinelnom hrvanju, 
da se mogu riešiti odlučujuće zadaće." 

Ovaj je članak tiskan nakon što je Svetozar Borojević već bio promoviran za 
"počastnog doktora pravoslovnih i državoslovnih znanosti". 57 Promocija je obavljena u 
Borojevićevu "glavnom stanu" 1. februara 1916. godine. Rektor dr. Fran Barac je iscrpno 
obrazložio zaključak "akademičkog senata", obraćajući se Svetozaru Borojeviću, "jed¬ 
nom od najslavnijih sinova hrvatskoga naroda": "Pored Laudona, Suvarova, Moltkea, 

• 



Spomen-medalja (1915.) (Bauer 1985) 


55 Isto. 

56 Banovac. God. 27. Br. 17. od 22. travnja 1916. Str. 2-3. 

57 "Svečane promocije Njegove ces. i kralj. Visosti nadvojvode Eugena i Njegove Preuzvišenosti gospodina c. i kr. 
generala pješačtva Svetozara pl. Boroevića od Bojne". Hrvatska. Glavno glasilo Stranke prava za sve hrvatske zemlje. Br. 1314. od 8. 
ožujka 1916., str. 1. 












spominjat će ratna poviest i generala Boroevića, dokje svieta i vieka." ili "Vaša je zasluga, 
da nam je do danas ostalo netaknuto naše more, ta svetinja naša, to vrelo i gospo¬ 
darskog i umjetničkog i znanstvenog stvaranja našega." Koliko Zagrebačko sveučilište 
cijeni Svetozara Borojevića trebala je istaći i Rektorova izjava da su "(o)d živih velikana 
samo ... Njegova ces. i kralj. Visost Nadvojvoda Eugen i Vaša Preuzvišenost zakićena 
ovim simbolom našeg najdubljeg priznanja." 

Borojević je pokušao tom priznanju dati i dublji smisao: "Rat naime nije čin 
sgoljne brutalne sile. Bezkrajno množtvo znanja i umienja na svim područjima ljudskoga 
djelovanja, sijaset najviših moralnih vrednota treba, da se upotriebi, ako hoćemo da 
rvanje slavodobitno svrši. O tom jejamačno bio slavni senat univerze sebi svjestan, kad 
se odlučio počastiti vojnike u njihovom vojskovodji." Dokje Fran Barac personalizirao 
smisao ovog priznanja, Borojević gaje kolektivizirao, predstavljao kao izraz priznanja 
svim ratnicima pod njegovom zapoviješću. 5S 

Ova promocija, sudeći prema Ivanu Meštroviću, trebala je pored ostalog biti i 
pokriće za uspostavljanje odnoda između Svetozara Borojevića i Jugoslavenskog od¬ 
bora. Izgleda daje interpretacija epizode autentična, ali nikakvih potonjih istraživanja, 
kolikoje bilo moguće provjeriti, nije bilo. 59 

Ako se i stvaralo Borojevićev mit, neki od glavnih njegovih poticatelja su ga i 
rušili jerje u samom središtu Borojevićeve autopercepcije bio habsburški lojalizam, a od 
njega se očekivalo da preuzme na sebe presudnu ulogu u njegovu rušenju. Borojević to 
nije mogao učiniti. Zato je Zagrebačko sveučilište u novoj povijesnoj zbilji poslije 1918. 
godine, dakle, u nepune tri godine nakon odluke o počasnom doktoratu, donijelo od¬ 
luku da se počasni doktorat Svetozaru Borojeviću i oduzme da se počasni doktorat Sve- 
tozaru Borojeviću i oduzme. 60 


4.30. Suvremenici o Svetozaru Borojeviću: poslije Prvog 
svjetskog rata 

Nisam u mogućnosti ulaziti na ovom mjestu u povijest vrlo zamršenih odnosa 
između Svetozara Borojevića i Jugoslavenskog odbora te između Svetozara Borojevića i 


“Isto. 

59 Vidjeti Prilog I.: "BOROJEVIĆ, BARAC, RITTIG". (Meštrović, Ivan. Uspomene na političke ljude i događaje. Matica 
hrvatska. Zagreb, 1969., 87) Vidjeti: "Prilog III." i "Prilog IV.". 

60 Spomenica u povodu proslave 300-godišnjice Sveučilišta u Zagrebu I. (Zagreb, 1969.) nema nikakvih podataka niti o 
dodjeli, a niti o oduzimanju počasnog doktorata Svetozaru Borojeviću. U posebnom dijelu Spomenice (I, 403-434) objavljeni su 
životopisi počasnih doktora Sveučilišta u Zagrebu do 1969. godine. Među njima nema Svetozara Borojevića, a Borojevićevo ime se 
nigdje ne spominje u dva sveska ovog izdanja. Na recentnom internet-portalu Zagrebačkog sveučilišta Borojevićevo je ime uvršteno 
u popis počasnih doktora, ali se ništa ne kaže o tome kada i kako je "rehabilitiran". O oduzimanju počasnog doktorata svjedoči Izidor 
Kršnjavi: "31.12.1918. Razgovarao sam s doktorom Dežmanom. (...) Raduje me, rekoh, što su sada izletjeli i oni, koji su s toliko žara 
radili protiv mene: gospoda Mixich, Artur Schneider i Robert Frangeš, čija supruga pravi grčevite napore da bi se uzdigla kao 
ekstremna jugoslavenska apostolica samo zato da bi se zaboravilo kakoje gospodin Robert Frangeš uzdizao Borojevića. Uostalom, 
protiv Borojevića se postupa vrlo žestoko. U dvanaest bitaka na Soči spasio nas je od talijanske invazije, a sada se ne smije vratiti u 
domovinu. Sveučilišni senat se spustio vrlo nisko. Prije godinu dana podijeljeni mu počasni doktorat proglasio je ništavnim." 
(Kršnjavi, Iso.Zapisci iza kulisa hrvatske politike. Knjiga druga. Mladost. Zagreb, 1986., str. 820) 


vlasti Države SHS, odnosno, Kraljevine SHS. Iz Bauerove knjige nije potpuno jasno kada 
je on točno ponudio svoje usluge novoj državi. 61 U dva je slučaja slao oficire svog pov¬ 
jerenja u Zagreb da prenesu njegovu želju za povratkom, ali su se obojica vratili s obes- 
hrabrujućim porukama. Feldmaršal nije bio "dovoljno pouzdan". Vlasti nove države 
očigledno nisu bile dovoljno sigurne same u sebe pa im povratak jednog Svetozara 
Borojevića uistinu nije bio potreban. Da se Borojević uistinu i pojavio u novembru 1918. 
godine u Zagrebu na čelu bilo kakve respektabilnije vojne sile, otvoreno je pitanje što bi 
se sve bilo moglo dogoditi. (Vidjeti "Prilog V.") 

Kada je umro, većina nekrologa bila jejoš uvijek pisana u tonu koji je bio svjet¬ 
losne godine daleko od načina na koji se o njemu "jučer" pisalo. Prigovaralo mu se što je 
pobjeđivao Ruse, što su ga slavili i Nijemci i Mađari, što je bio postao frankovački idol: 
"Zagrebački frankovluk i stara ona služnouljudna puzava austrofilska zagrebačka poli¬ 
tika dizala mu spomen-ploče na rodnoj kući kao najvećem - Hrvatu. Mal' ne nateraše 
Hrvate i Srbe da se posvade za njegovo ime." 62 Ni zasluge sa sočanskog ratišta nisu mo¬ 
gle biti sporne, a sve drugo s njima u vezi bilo je tada jugoslavenskim integralistima još 
spornije: 


Nešto se promenilo shvatanje, kad je primio zapovedništvo na italijanskoj fronti, jer se 
znalo za talijansku nepopustljivost prema zahtevima Jugoslovena u inostranstvu. Ali 
narodna svest nije ni onda mogla pregoriti silnu prolivenu krv našu za obranu Austrije, 
jerjoš nije bilo prave vere, da će se srušiti ta trula država. Simpatije slavenskog sveta bile 
su na strani Italije kao saveznice antante i prelazile su preko mogućnosti spora sa 
Italijom. Pakt izmedju Trumbića i Torre-a srušio je i ono nepoverenje, što je bilo posijano 
velikom i spretnom austrijskom harangom. Slom na Piavi -slomioje i Boroevićevu slavu. 
Njemu nije dozvoljeno da se vrati u Zagreb, a nakon prevrata pripisivale su mu se namere 
o restauraciji Habsburgovaca. Htio je da dodje s vojskom u Zagreb i uhapsi Narodno 
Veće, ali nije uspeo, a kasnije je Narodnom Veću ponudio svoje vojničke usluge. I to je 
odbito. 63 

Na kraju, jedan od prvih koji su počeli rehabilitirati, rehabilitirajući pomalo i 
sebe iz istog vremena, bio je jedan od najutjecajnijih hrvatskih slikara tog doba, Oton 


61 Nakon višekratnih pokušaja iz političke emigracije, nikakve suradnje s Jugoslavenskim odborom nije bilo. Vidjeti: 
Trumbić, Ante. "Otvoreno pismo dra Ante Trumbića generalu Borojeviću. Od Jugoslavenskog novinarskog ureda u VVashingtonu". 
Jugoslovenska država, 3/1918, 22; - Ratni dnevnik, 5/1918, 194, 775-776; - Srpske novine, 85/1918, 79, 2-3; - Arhiv Jugoslovenske 
narodne odbrane iz Južne Amerike, 2/1935, V/19, 578-579. Objavljenje tekst letka koji je 1918. bacan iz aviona na talijanskoj fronti. 
Bioje to otvoren poziv Svetozaru Borojeviću da stane na stranu oslobodilaca potlačenih naroda Austro-Ugarske. 

Bauer, Ernest. Nav. dj., 127-128. Suradnja feldmaršala Borojevića i Narodnog vijeća SHS u štočemu je bila neizbježna, neovisno o 
mogućim dugoročnijim kalkulacijama sjedne ili druge strane. U kaotičnim zbivanjima koncem listopada i početkom prosinca 1918. 
godine oni su morali usklađivati svoje djelovanje da se ne bi dogodilo da se cjelokupna vojna sila kojom je Feldmaršal zapovijedao 
raspadne ili svojim ponašanjem i/ili usmjeri u pravcima koje su i Svetozar Borojević i Narodno vijeće SHS htjeli po svaku cijenu 
izbjeći. Prema arhivskoj publikaciji "Narodno vijeće Slovenaca, Hrvata i Srba. Inventar", koji su priredile Josipa Paver i Slavica Pleše 
(Arhiv Hrvatske Zagreb. Zagreb, 1993.), bilježi samo jedan izravni brzojav Svetozara Borojevića Vojnoj komandi u Zagrebu (str. 149, 
br. 222) s početka novembra i.g. Za pretpostaviti je daje riječ o njegovu brzojavu od 1. novembra i.g., koji je upravo objavio Milan 
Pojić, autor Kataloga izložbe Vojskovođa Svetozar Boroević, 1856.-1920. Povodom 150. obljetnice rođenja (Hrvatski državni arhiv. 
Zagreb, 2006., str. 27-28, br. 41). Inače, u studenom je Svetozar Borojević ostao bez sina jedinca koji se utopio pod okolnostima koje 
nikada nisu bile egzaktno istražene. Watson-Seton, R.W. i Jugoslaveni. Korespondencija 1906-1941. i 1906-1918. Sveučilište u 
Zagrebu. Institut za hrvatsku povijest - Britanska akademija. Zagreb - London, 1976 

62 "Maršal Boroević umro". Domovina. God. 1. Br. 123 (Zagreb, sreda, 26 maj 1920, str. 2) 


Iveković. Iveković je kao i kipar Robert Frangeš Mihanović bio jedan od onih koji su kao 
ovlašteni umjetnici radili na ratištu i, pored ostalog, napravili mnoštvo radova i crteža na 
temu "Svetozar Borojević". Iveković je ovako opisao svoj prvi susret s Borojevićem na 
sočanskom ratištu, u njegovu zapovjedništvu: 

Ja sam ušao i stajao sam pred čovjekom, čije ime je već onda značilo, da će ime tog 
čovjeka u stranicama historije svjetskog rata biti mnogo spominjano. Onizak, krepka 
stasa, napadno široke glave, malih, živih očiju, malenih, punih usta, sa brčićem kao 
mladić...Predstavim se posve propisno, po vojnički, razumije se njemačkom službenom 
jeziku austrijske vojske. 

"Dobro mi došli"-odzdravi ni hrvatski, pruži mi ruku i ponudi mi da sjednem. Izvadi svoju 
kutiju sa finim bosanskim cigaretama, ponudi me. Čas njemački, čas hrvatski, - onako 
kako je to uzuelno kod naših oficira "grencera". Ispričao sam mu, što i kako bih htio to ili 
ono vidjeti, a i njega da smijem snimiti. (...) 64 



Njihova se suradnja nastavila, a, sudeći po Ivekoviću, nije im nedostajalo tema 
za razgovore dok mu je Borojević pozirao. Takvom jednom prilikom vodio se i ovaj 
razgovor, dakako, u Ivekovićevoj interpretaciji: 


63 Isto. Teško mije povjerovati daje Svetozar Borojević imao namjeru hapsiti Narodno vijeće SHS. R. W. Seton-VVatson 
sigurno ne bi napamet izvještavao londonski Foreign Office 25. novembra 1918. godine o namjeri Svetozara Borojevića pa čak i 
generalpukovnika Stjepana Sarkotića da jedinice koje su im ostale na raspolaganju povjere Narodnom vijeću SHS: "249 R. W. Seton- 
VVatson - Foreign Officeu. London 25. XI1918. Legal Factors Replacing the Dual Monarchy" 

"I. (...) a) The Habsburgs are eliminated by their own act, and can no longer be regarded as in any way a determining 
factor. b) The Joint Army has already been dissolved into its national component parts; the Magyartroups ovving allegiances to the 
new National Council in Budapest, the Jugoslav troups (including Field-Marshal Boroevic and the late military governor of Bosnia, 
Baron Sarkotić) to the National Council in Zagreb..." ( VZatson-Seton, R.W. i Jugoslaveni. Korespondencija 1906-1941. i 1906-1918. 
Sveučilište u Zagrebu. Institut za hrvatsku povijest - Britanska akademija. Zagreb - London, 1976., str. 370). 

64 Iveković, Oton. "Deset godina nakon rata na Soči. Uspomene ratnog slikara o generalu Borojeviću i sočanskim 
dogodovštinama". Novosti. Božić1928. Drugo izdanje. God. XXII. Br. 355. Str. 24-25. 






U septembru godine 1916. vratio sam se silom prilika u glavni štab 5. armije. Sjedio sam 
kod Borojevića. Bili smo posve sami. On je čitao novine, a ja sam ga olovkom crtao. 
Najednom pusti novine, digne glavu, skine cviker i pogleda me. 

- "Jeste li čuli, profesore, novost" - počeo je hrvatski govoriti kao obično, a riječi je 
izgovarao lagano i mirno-"Lovćenje pao?Što velite na to?" 

Na ovo pitanje nisam bio ni malo pripravan. Iznenadilo me, što je to rekao mirno, 
akoprem se cijela njegova komanda ustrkala i uzbunila, te si samo mogao čuti - "Lovćen 
pao". Lovćen zauzet- najuriš i t. d. 

- "Da Lovćen je pao ekselencijo, ali nije više Lovćen ono štoje bio, dok nije bilo topova, 
koji stižu i preko Himalaje!" 

On je šutio, zapušio cigaretu, ustao i uzšetao se. Onda opet stao i na pola sebi, a na pola 
meni lagano nastavio: 

- "I tako je svetinja Njeguša prvi puta pogažena neprijateljevom nogom.-Jadni narod, 
što mora sve da prepati."-Onda se opet uzšetao i sjeo na svoje mjesto. 

Ja sam ga promatrao: ovakovoga ga još nisam vidio. One riječi o svetinji Njeguša 
zvučile su drhčući.Ili mi se tek tako činilo? 

Ne nipošto! 

- "Moj Nikita, ovaj ti posao ne valja!"-nastavi i sve glavom klima. 

- "Zašto baš ovi narodi na Balkanu moraju imati vječnih Kosova?" zapita on mene, a 
zapravoje više sebi govorio. 

"Zato, ekselencijo, usmjelim se ja, što mi balkanski narodi stojimo na 
širokom drumu, kroz koji bi htjeli svi vrazi proći - pa zato smo svima na 
putu. Ta to već biva tri tisuće godina unatrag, od Rima, Bizanta, Karla 
Velikog, Osmana i danas imperiuma Velike Germanie. Takav udes ne će nikada zadesiti 
Dansku, Norvešku, Italiju ili Spitzberge, a tobože, zato, što su oni viši u kulturi, a bolji od 
nas! Brus! Da se onuda ide u Indiju, gore bi izgledali nego mi. Mi smo se barem očeličili." 
"Da, da, imate pravo profesore", doda on posve mirnim glasom. Onda zašuti i mrko 
gledajući preda se, uzšeta se sobom. 

Takovim valjda nikad nitko Borojevića vidio nije." 65 

U istom tom broju novosti hrvatska politička elita hrvatske i srpske naci¬ 
onalnosti, počevši od Stjepana Radića i Svetozara Pribićevića, najavljivala je da Kraljevina 
SHS više neće moći opstojati takva kakva je stvorena 1918. godine. Mijenjao se odnos 
prema Prvom svjetskom ratu. Nije mogao ne mijenjati se i odnos prema Svetozaru 
Borojeviću. U godinama i desetljećima koje će slijediti pitanja s njime u vezi će se 
množiti, a odgovora u biti neće biti, kao što još uvijek postavljamo mnogo više pitanja o 
minulom stoljeću nego što na njih stižemo i odgovoriti - ako se uopće trudimo bilo što 
reći o pitanjima koja zbunjuju i stvaraju osjećaj nelagode, tjeskobe. 





47 


Isto. 



Jugozapadno ratište: Nastupaju infanterijske rezerve (Bauer 1985.) 


_ 















K.u. k. Heeresgnjppenkommando 


F. M.von Boroević. 


Diploma o dodjeli srebrene medalje za hrabrost vojniku Jaroslavu Malom (oktobar 1918.) (Bauer 1985.) 

Montello: drugi jurišni val u prijelazu preko rijeke 15. juna 1918. (Bauer 1985.) 




Feldmaršalleutenant Borojević i car Karlo I. na Sočanskom ratištu (Bauer 1985.) 

























5.00. Prilozi 


Prilog I. 


Kada je ovaj rukopis već bio predan u tisak, pronašao sam u ulomku posthumno objavljenih sjećanja 
Slavka Borojevića na svoga oca Jovana i nekoliko pasusa koji se odnose na lokalno seosko sjećanje na Svetozara 
Borojevića u godinama uoči Drugoga svjetskog rata. Rukopis "Otac" Svetozara Borojevića objavljenje u: Višnjić, 
Čedomir (ur.). Ljetopisu Dvije hiljade prve. Srpsko kulturno društvo "Prosvjeta". Zagreb, 2001., str. 13-52. 

(...) 

Pod lipama se znalo raspravljati i o austrijskom feldmaršalu Svetozaru Borojeviću. 
Njegovo porijeklo biloje dosta zagonetno. Govorilo se daje Ličanin, stoje naše seljane najv¬ 
iše ljutilo, jer je imao u selu još živa tri brata od strica - Nikolu, Stevana i Jovana, Mihajlove. 
Feldmaršalov otac, Adam Borojević, rođenje 1825. godine u Knezovljanima, u kući koja je do 
našeg funduša, i tu braću od strica lično sam poznavao. Adam Borojević je bio vojno lice i 
jedno vrijeme službovaoje u Mečenčanima. 

Pričalo se da je Svetozar Borojević bio jako odrođen i jednom prilikom kad je 
njegov brat od strica Nikola išao u Zagreb, gdjeje Svetozar bio komandant, ovaj ga nije htio 
primiti. Isto tako pričalo se kad je Svetozarov otac Adam umro u Petrinji 1900. godine, daje 
Svetozar došao u zadnji čas na pravoslavno groblje Sv. Nikola i kad je ceremonija pogreba 
završena, okrenuo se prema majci Stani, pozdravioje i odmah otišao. 

Svetozar Borojevićje u Prvom svjetskom ratu jedno vrijeme bio na Istočnom frontu, 
a 1917. godine prebačen je na front prema Italiji. Tu se na čelu vojnika, uglavnom iz Bosne, 
žestoko borio protiv Italijana i njemu se može zahvaliti da Italija nije dobila više naših krajeva 
poslije Prvog svjetskog rata. 

Jedne godine, kad sam sa porodicom došao u Bovec, da se skijamo na Kaninu i na 
recepciji pokazao legitimaciju, recepcioner je uzviknuo: "A, Borojević, pa šta je vama feld- 
maršal Svetozar Borojević?" Odgovorio sam da nije rođak, ali daje njegov otac rođen u mo¬ 
me selu. Na to je recepcioner rekao: "Da nije bilo feldmaršala Borojevića, sve bi ovo bilo pod 
Italijom, a sadaje u Sloveniji". Bilo nam je drago to čuti i recepcioner nasje stalno pozdravljao 
s posebnom pažnjom. Feldmaršal Svetozar Borojević, kad je dostigao najviši rang u austrijs¬ 
koj vojsci, uzeoje naziv "von Bojna", po materi koja je rodom iz sela Bojna na glinskom kotaru 
(Bauer, 1985)." (Nav. dj., str. 36) 

Prilog II. 

"(Arhiv Boroević u Zagrebu.) Ovih su dana iz sjedišta Glavnog stožera vojske u 
Adelsbergu (Postojna), odnosno iz različitih općina u kojima su pronađeni, uz sigurnosne 
mjere u Zagreb dopremljeni svi dnevnici i dokumenti o dvanaest bitaka na Soči. Biloje oko 70 
sanduka, u kojima je pohranjen cjelokupni materijal svih bitaka na Soči, sve do posljednja 
četiri dana. Nažalost, upravo dokumenti o ta četiri najzanimljivija dana nisu pronađeni. Netko 
ihje, vjerojatno, uzeo sa sobom i pohranio u nadi da će ihjednom prodati za veliki iznos, ili su 
možda - što bi bila nenadoknadiva šteta - bezumno uništeni u kaosu koji je nastao nakon 
ukidanja bojišnice na Piavi. Povjerenstvo kojeje radilo na sređivanju cjelokupnog materijala 
još nije izgubilo nadu da će pronaći dragocjene isprave i zapise. Ovih je dana u Sloveniju 
poslana ekipa koja će pokušati pronaći te dokumente. Sav preostali materijal sastoji se od 
dnevnika kojeje vlastoručno napisao feldmaršal Borojević, zatim od kartografskog mate¬ 
rijala stočnim zapisima o pojedinim danima bitke te svakoj i najmanjoj taktičkoj operaciji, koji 


su napravljeni na temelju rada Glavnog stožera i naredbi, koje je izdavalo Glavno zapov¬ 
jedništvo vojske, kao i od brojnih drugih značajnih povijesnih dokumenata. Sanduci su već 
pohranjeni u današnjem arhivu u zgradi Sveučilišne knjižnice, ali još nisu predani upravi 
arhiva, jer se prvo pregledavaju i svrstavaju i to od strane časnika koji će odvojiti žito od 
kukolja. To povjerenstvo sastavljeno od časnika izvijestit će također o pojedinim zanimljivim 
fazama dvanaest bitaka na Soči, osobito da bi pokazalo da Talijanima niti jednom tijekom svih 
bitaka nije pošlo za rukom postići značajan uspjeh. Oni su uvijek bili poraženi, iako se sada 
ponašaju kao 'pobjednici'." (Prijevod: dr. sc. Sanja Lazanin) 

Vidjeti i njemački izvornik: 

"(Das Boroević Archiv in Zagreb.) Dieser Tage vvurden die gesammten Tagebucher und Dokumente der zvvolf Isonzosc- 
hlachten aus dem Armeehauptquartier in Adelsberg bezw. aus verschiedenen Gemeinden, wo sie sich verstreut vorfanden, unter 
sicherer Begleitung nach Zagreb gebracht. Es vvaren gegen 70 Kisten, in denen das ganze Material aller Isonzoschlachen bis auf die 
letzten vier Tage vervvahrt ist. Leider sind gerade die Dokumente dieser interessantesten vier Tage nicht gefunden vvorden. Sie dtirften 
von Jemanden an sich gevvorden vvorden sein, der sie entvveder aufbevvahrt, in der Hoffnung, sie einmal um hohen Preis loszusch- 
lagen, oder sind sie vielleicht, - was unendlich zu bedauern vvare - in dem Chaos nach dem Auflosung der Piavefront sinnloser Zerst- 
orung anheimgefallen. Die Kommission, vvelche an der Zustandebringung des gesamten Materiale arbeitet, gibt die Hoffnung noch 
nicht verloren, auch diese vvertvollsten Schriften und Aufzeichnungen zu finden und vvird diese Tage neuerlich Leute nach Slovenien 
entsenden, vvelche nach diesen Schriften suchen vverden. Das gesamte ubrige Material besteht aus dem eigenhandig vom Feldmars- 
chall Boroević gechriebenen Tagebuchern, aus dem gesamten Kartenmaterial mit den genauen Einzeichnungen der einzelnen 
Schlachtentage und jeder auch kleinsten taktischen Operation, vvelche ausgefurt vvurde aus den Arbeiten des Generalstabes und den 
Befehlen, vvelche von Armeeoberkommando ausgegeben vvurden, sovvie aus vielen anderen bemerkensvverten historischen Dokum- 
enten. Die Kisten vvurden bereits im hiesigen Archiv im Gebaude der Universitatsbibliothek vervvahrt, aber noch nicht der Vervvaltung 
des Archivs ubergeben, vveil sie erst gesichtet und geordnet vverden, und zvvarvon Offizieren, vvelche Spreu und VVeizen voneinander 
scheiden vverden. Diese Offizierkommission vvird auch sukzessive iiber die einzelnen interessanten Phasen der zvvolf Isonzoschlachen 
berichten, besonders um zu zeigen, daB es den Italienern nicht einmal vvahrend aller Schlachten gelungen ist, einen groBen aus- 
schlaggebeneden Erfolg zu erringen. Sie waren immer die Geschlagenen, vven sie sich auch jetzt als die "Sieger" gebarden. 


Prilog III. 

"BOROJEVIĆ, BARAC, RITTIG" Kad je Talijanima išlo slabo na fronti 1917, onda su se 
politički ljudi sjećali našega Odbora, utoliko više, što su Talijani tvrdili da su baš Jugoslaveni, a 
napose Hrvati iz Dalmacije i Bosne, oni koji drže austrijski front, pa su pomišljali, da bi naš 
Odbor mogao utjecati na moral toga fronta. Bilo je, iako rijetkih, Talijana, koji su to priznavali. 
Mi smo imali, tu i tamo, veze s našima u domovini, i to preko Švicarske, većinom preko dra 
Svetozara Rittiga, kojije dolazio u Davos na liječenje, a i preko dra Frana Barca, koji jejedan ili 
dva puta bio došao u Švicarsku. 

Budući da je s talijanske strane tvrđeno, da jugoslavensku ideju u jugoslavenskom 
odboru zastupaju mahom Dalmatinci, a Hrvati iz Hrvatske da misle drugačije, da su "Austri¬ 
janci" ili, u najmanju ruku, da ne žele ujedinjenja sa Srbijom, mi smo opet 1917. poručili Lor- 
koviću, da nastoji, da još neki iz Hrvatske dođu, a on svakako. On je odgovorio, daje on op- 
timistza našu stvar, te da su oni suvišni, "jer Pašić misli za nas sve". 

Htjeli smo i sami da se nešto utječe, da se naš svijet ne bori tako na talijanskoj fronti, 
misleći da će nam to biti u dobro upisano, pa smo u Zagreb poručili da se nešto pokuša s 
našim višim časnicima na talijanskoj fronti. To je išlo preko dra Frana Barca. On je bio dobar 
znanac generala Svetozara Borojevića, zapovjednika austro-ugarskih četa na talijanskoj fron¬ 
ti. Barac je postao rektor Sveučilišta, te su onda na Sveučilištu birali Borojevića za počasnog 
doktora, a Barac mu je odnio u njegov Štab na frontu počasnu diplomu. Sigurnijeg načina nije 
bilo da se dođe s Borojevićem u vezu. 

Nakon predaje diplome, Barcu je uspjelo da Borojeviću kaže, da treba s njime važno 
i tajno razgovarati. Ovaj gaje zadržao, kao svog dobrog znanca (86) u gostima te noći i slij¬ 
edeći dan. Pošto mu je Barac izručio pozdrave hrvatskog zastupstva, istakao mu je da oni u 


Zagrebu u njemu gledaju svoga Jelačića, samo da ne žele da se ponovi kao s Jelačićem, da se 
Hrvati bore za cara, a poslije rata da sve ostane po starom. Osim toga, da su oni uvjereni, a 
tako su i iz vana obaviješteni, da će Centralne sile izgubiti rat i da Hrvati ne trebaju ni u jed¬ 
nom slučaju da spašavaju Austriju. Borojevićje na to rekao: 

-To će oni biti potaknuti od Jugoslavenskog odbora u Londonu. Oni su u Odboru 
pošteni ljudi i najbolje misle, samo ja ne vjerujem da će se Englezi i Francuzi odlučiti da pot¬ 
puno likvidiraju Habsburšku monarhiju. Pa čak i kad bi to namjeravali, mi se ovdje borimo za 
svoje, jer kakav bi nam život bio, da Talijani uzmu Istru, Dalmaciju i Goricu i liše nas najljepših 
krajeva i našeg života na moru. 

Barac mu je na to iznio, daje to baš poruka Odbora, da bi on, Borojević, trebao s 
većim jedinicama prijeći na talijansku stranu i tako pridonijeti savezničkoj pobjedi. Borojević 
se na to namrštio i rekao: 

-A moja zakletva na vjernost caru? 

-A zar carevi nijesu pogazili svoje zakletve prema nama? 

-Jesu, ali pustite me da promislim. Nisam po srijedi ja ni moja glava, kad bih mogao pomoći 
narodnoj stvari. 

Ujutrojeonda Barcu rekao riječ po riječ: 

- Javite Jugoslavenskom odboru, da mi u njima gledamo iskrene i poštene rodoljube, ali im 
kažite da se mi ovdje borimo za istu stvar za koju i oni, a to neka kažu i Pašiću, da se svi za istu 
stvar borimo. To, što oni meni poručuju, ja sam pripravan da učinim uz dva slijedeća uvjeta: 
prvo, da Odbor i srpska vlada porade kod Saveznika, da se poništi Londonski pakt i nama 
priznadu naše etnografske granice; a drugo, kad ja prijeđem sa sto tisuća ljudi, da nas se ne 
smatra kao zarobljenike, nego kao ratujuću stranku i da se možemo odmah okrenuti u borbu 
protiv Nijemaca. 

Odbor nije mogao, dakako, postići nijedan od ovih Borojevićevih uvjeta, nego 
samo sugestije da se naši ljudi predaju, a na kraju da će se sve urediti. Tu su se očito opirali 
Talijani, tvrdeći da bi ubili moral kod svojih, kad bi se odrekli oblasti koje su im obećane kao 
nagrada za ulazak u rat. Trumbić, dakako, nije mogao ništa otporučiti Borojeviću u smislu 
njegovih uvjeta, pa je sve ostalo po starom." (Meštrović, Ivan. Uspomene na političke ljude i 
događaje. Matica hrvatska. Zagreb, 1969., 87) 

Prilog IV. 

Josip Horvat o Svetozaru Borojeviću u Prvom svjetskom ratu: 

(i Rusko ratište, jesen/zima 1914.): "Međutim, apsolutni mir ipak nije zavladao. Aus¬ 
trougarske snage povukle su se na Karpate, braćeni prijelaze u panonsku ravnicu. Panika je 
spopala poglavito Madžare. Obuzeti stravom, već su vidjeli kozačke odrede pred Peštom. 
Tipično za mentalitet tadašnjih pojedinih komandanata na austrougarskoj stranijestto da su 
se gubili u sitnicama. (...) Na terenu u Karpatima počinjene su mnoge ludosti, napuštali su se 
visinski položaji koje je trebalo nekoliko dana kasnije osvajati uz krvave gubitke. Od svih 
austrougarskih generala u timje borbama na prvo mjesto izbio Svetozar Borojević, a uz njega 
pukovnik Dragutin Čoban (Csoban). Obojica su bili Srbi-graničari, te najsretnije i naj- 
realističkije vojskovođe. Borojević nije bio neki strategijski genij, bio je surov, energičan i 
izdržljiv, majstoru defanzivnom ratu." (str.211) 

('Talijansko ratište, 1915): "U prvi mah Conrad je htio da s Istočnog fronta povuče 20 
divizija i dočeka s njima talijansko napredovanje dolinom Save, na liniji Ljubljana-Zagreb. 
Međutim, njemačka se Vrhovna komanda usprotivila Conradovu planu, a isto tako i novo- 


postavljeni komandant fronte protiv Italije, Borojević. Odlučeno je da se na Talijanskom frontu 
provodi najstroža defanziva, čemu je pogodovao i reljef tla, naročito na liniji Soče, jer na 
Tirolskom frontu nisu, zbog planina, bile uopće moguće neke ofanzivne operacije u pravcu 
sjevera. Na Soči je improvizirana obrana od tzv. pučkoustaških bataljona (najstarija godišta 
boraca), teje naknadno sa Srpskog fronta povučeno pet divizija, a sa Ruskog četiri. Prva bitka 
na Soči odigrala se kod Gorice i na rubu kraške visoravni Doberdo. Uz neznatne promjene, na 
fronti Soče narednih se godina, sve do 1918, odigralo 11 bitaka. Uopće, toje bojište bilo najt¬ 
eže u čitavom ratu. Stoje više rasla, sjedne i druge strane, snaga artiljerije, to su se i gubici više 
množili, i to ne samo od granata već i od kamenja. O nekim dobro osiguranim položajima nije 
moglo biti ni govora jer se u kamenjaru nisu mogli kopati duboki zakloni. (...)...Talijani su bili u 
težem položaju jer su gotovo uvijek morali jurišati uz brdo. (...)" (str. 275-276) 

(Povijesni smisao austro-ugarsko - talijanskog rata 1915.-1918.) "Bilo je parado¬ 
ksalno, ali je činjenica daje objava rata od strane Italije podala habsburškoj vojsci nešto nalik 
na idejni smisao ratovanja. Austrougarske i njemačke pukove podsticalaje na rat protiv Italije 
i pomisao odmazde zbog "vjerolomnosti saveznika". Čak i neki pukovi s pretežnim ljudstvom 
izjužnoslavenskih krajeva usrdno su se, prve godine, bacili u borbu, smatrajući da ne brane 
od talijanske ekspanzije zapravo Habsburšku monarhiju već svoj nacionalni teritorij." (str. 
277) 

(Rat 1915.:) "Preostao im jejedino frontalni napad, što se iz djelomičnih napada kod 
Dobarda, Sagrada i Tržiča, kod Tolmina i protiv Krna razvilo u prvu bitku na Soči. No do 
polovice srpnja bitka je ostala bez uspjeha. U drugoj polovici srpnja napadi su ponovljeni na 
mostobran kod Gorice i na visoravan Doberdo, ali ponovo bez uspjeha. U kolovozu i rujnu bez 
uspjeha je svršila i druga bitka na Soči. Dne 21. listopada Cadorna (maršal Luigi Cadorna, šef 
generalštaba talijanske vojske, 1914.-1917. - D.R.) s jakim snagama izvršio je veliki napad. Bila 
je to treća bitka na Soči, ali je nakon tri dana i ona morala, zbog otpora i protunapada pro¬ 
tivnika, biti obustavljena, mada je talijanska vatra bila premoćna. (...) Glavni i nedohvatljivi cilj 
talijanskih napada bila je Gorica. Osvajanje Gorice bilo bi bez nekog vojnog značenja, ali bi ta 
pobjeda naelektrizirala politički život u Italiji. Polovicom studenoga otpočela je i četvrta bitka 
na Soči i trajala je sve do početka prosinca. Za sedam mjeseci Cadorna je pretrpio velike 
gubitke u ljudstvu, ali nije uspio ni da se približi protivničkim utvrđenjima. Konačno je zima 
obustavila za dulje vremena svaku veću operaciju na Talijanskom frontu. Za opće vojno stanje 
talijanskoje bojišteznačilo gubitak." (str. 293-294) 

(Rat 1917.:) '"Talijanska katastrofa kod Kobarida' (...) Kao najpodesnija zona za ope¬ 
racije izabran je sektor kod Kobarida (Caporetta). Dne 24. listopada, pod zaštitom magle, 
izvedenje nenadani napad. Uspioje mimo očekivanja. Na nekoliko mjesta njemački je udarac 
presjekao vitalne talijanske linije obrane i prodro toliko duboko da je talijanska 2. armija 
razbijena. Probojje bio toliko snažan daje Cadorna mogao spasiti krilajedino na taj način što 
je odredio hitan uzmak na liniju Piave. Centralne su sile zarobile četvrt milijuna vojnika. (...)" 
(str. 420-421) 

"Plan nosi karakteristike Ludendorffove strategije: smionost najširih poteza, stvara¬ 
nje posve neočekivanih kombinacija za protivnika. No u izvedbi plana javlja se i kod Lud- 
endorffa prvi putnervna nesigurnost." (str.421) 

"No talijanski je poraz, i bez toga, bio velik. Uzmakje bio bez reda, mjestimično čak 
paničan bijeg. Za 16 dana talijanska se vojska povukla preko 110 kilometara." (str. 420) 

(Rat 1918.:) '"Posljednja austrougarska ofanziva na Piavi' Austrougarske su snage prešle u 
napad 15. VI1918,... Protivničke su snage bile otprilike podjednake." (str. 507) 

"Dne 20. lipnja prije podne Borojevićje podnio odlučan prijedlog da se na desnoj obali Piave 



borbe obustave i snage povuku. Madajeto biojedini izlaz iz zlosretne bitke, i Karlo i Vrhovna 
komanda teško su se odlučili na to. Jer, uzmakje bio u prvom redu priznanje daje operacija 
bila od početka bez izgleda na uspjeh, daje loše pripravljena, da Austro-Ugarska više nema 
mogućnosti da izvrši neke veće ofanzivne poteze i da je vodstvo posve nesposobno i 
lakomisleno." (str. 513) 

"Sve jedinice koje su sudjelovale u ofanzivi vratile su se najmanje prepolovljene." 

(str. 514) 

"Dne 17. VIII 1918. Karlo Habsburški je priredio u Reichenauu, svojoj ljetnoj rezi¬ 
denciji svečanu proslavu svog trideset i prvog rođendana. Za života Franje Josipa taj tzv. 
"carski dan" nije se naročito slavio. (...) Upada u oči daje slavlje održano devet dana nakon 
katastrofalnog proboja njemačke fronte i otkako je Ludendorff dobio živčani slom. (...) Na 
okupu su se našli Conrad, Arz, Bohm-Ermolli, Wurm - sve imena, zaboravljena za nekoliko 
mjeseci-osim Borojevića koji je ostao na fronti." (str. 532) 

"Dne 24. listopada započela je posljednja velika bitka u prvom svjetskom ratu. 
Toga su dana jurišni odredi Antante, Britanci, Francuzi i Talijani izvršili jurišni napad u 
području Sedam općina, u brdima istočno od Brente i na Piavi." (str. 566) 

"Dne 27. listopada Britanci su izvršili prodor na širini od 12 km, te prodrli 4 km u 
obrambeni sistem. Timeje odlučena posljednja operacija na Talijanskom frontu." (str. 570) 
"Borojević koji je premjestio svoj štab iz Udina u Velden na Vrbskomjezeru, depešomje pitao 
još 1. studenoga Baden: "Je li još zadaća armije da se bori protiv Talijana, ili je njezin hitniji 
zadatak da dovede čete u zavičaj?" Kako nije dobio odgovor, sutradan je predbacio 
Vrhovnoj komandi "dvolično držanje". No u Vrhovnoj komandi nije bilo dvoličnosti već je 
vladala potpuna obezglavljenost." (str. 573-574) 

(Horvat, Josip. Prvi svjetski rat. Panorama zbivanja 1914-1918. Stvarnost. Zagreb, 1967.) 

Prilog V. 

"(...) Dokje talijanska vojska bila već zahvatila čitavu sjevernu Dalmaciju, srpska 
je vojska bila na putu da zauzme svu teritoriju do linije Primirja, odobrene joj od velikih 
saveznika, tj. do Jasenovca, preko kojega je ostajala uža Hrvatska i Slovenija. Jake struje 
srpskog javnog mišljenja bile su za to da se nikako ne ide preko linije Primirja, koja je 
stvarno obilježavala granice Velike Srbije, obuhvaćajući na zapad svu Bosnu i 
Hercegovinu, svu Slavoniju i južnu Dalmaciju. Kakva se sudbina u tom slučaju spremala 
ne samo Dalmaciji, već i okrnjenoj Hrvatskoj, reduciranoj na četiri županije, koja bi se bila 
našla usred silnih, bezobzirnih susjeda neprijateljski raspoloženih, to mora da je 
svakome jasno. Oni Hrvati koji osuđuju Ujedinjenje, polaze s pogrešnog stanovišta kao 
da se imalo birati između Jugoslavije i Velike Hrvatske, dok su stvari stajale pred izborom 
između Jugoslavije i Velike Srbije. Velika Hrvatska bila bi neostvariva, jer je veći dio 
zemalja u kojima žive Hrvati bio okupiran od srpske vojske s privolom velikih 
pobjedničkih sila. Hrvatska pak nije imala nijednog svog bataljona, niti ciglog saveznika 
u svijetu da bi mogla istisnuti Srbe iz Osijeka, Travnika i Dubrovnika..! u samom Zagrebu 
održavao se poredak pomoću srpskih vojnika koji su do tad kao zarobljenici živjeli u 
gradu..." (Smodlaka, Josip. Izabrani spisi. (Odabrali i priredili Ivo Perić i Hodimir Siro- 
tković). Književni krug. Split, 1989., 353-354) 

Londonskim paktom, potpisanim 
28. travnja 1915., Italija se suglasila ući u 
rat kao saveznica sila Entente. Za uzvrat 
su joj obećani teritorijalni dobici u slučaju 
pobjede. Obećanja su isto tako data 
Grčkoj i Južnim Slavenima. 
































































I. Londonski pakt (april 1915.) (Gilbert 1970.) 


Klagenfurt 



Fiume 


HRVATSKA 


BOSNA 


HERCEGOVINA 


Rt Planka 


Mostar 


Dubrovnik 




Talijanski teritorij 1914. 

Austro-ugarski teritorij obećan Italiji 
sa savezničke strane. 

Austro-ugarski teritorij obećan Južnim 
Slavenima sa savezničke strane da bi bio 
dio buduće nezavisnejužnoslavenske države. 

Između maja 1915. i oktobra 1917. godine na Soči se 
vodilo jedanaest bitaka. Više od 115,000 talijanskih i 
90.000 austrijskih vojnika je ubijeno. Nakon austrijske 
pobjede kod Caporetta 24. oktobra 1917. godine 
zarobljeno je više od 260.000 Talijana, a nekih 200.000 je 
dezertiralo raspršivši se širom Italije. Talijanske armije su 
se povukle, a francuske i britanske jedinice pojurile u 
Italiju da bi pomogle zaustaviti austrijsko napredovanje. 
Austrijanci su konačno zaustavljeni 18. juna 1918. godine. 
U oktobru 1918. godine britanske i francuske snage 
potisnule su Austrijance natrag na Soču, zarobljujući 
300.000 vojnika i 5.000 topova. 


Talijani 460.000, 
Austrijanci 400.000, 
Britanci 2.000, 

Francuzi 1.000. 

Daljnjih 960.000 Talijana je 
bilo ranjeno, a polovica 
miliona među njima bila 
je potpuno ili djelomično 
onesposobljena za 
cijeli život. 

II. Rat u Italiji 1915-1918. (Gilbert 1970.) 

a *■ Morite San Michele 


Trst 


Koper 


Piran 


Granica između Italije i Austro-Ugarske 
1914. godine 


Područje koje su okupirali Talijani između maja i 
decembra 1915. godine za vrijeme prve četiri 
bitke na Sočanskom ratištu. 


Druga područja koja su okupirali Talijani. 


Austro-ugarska linija fronta u decembru 1917. godine, 
poslije austrijske pobjede kod Caporetta. 

